Telegram’да янги функциялар, Солиқ кодексига киритилган қўшимчалар ва айбловларга жавоб қайтарган Маск — кунлик дайжест – Kommers.uz\nТаҳлил\t23:00 | 30.12.21\nTelegram’да янги функциялар, Солиқ кодексига киритилган қўшимчалар ва айбловларга жавоб қайтарган Маск — кунлик дайжест\nЯқин соатларда 2021 йилнинг 30 декабрь санаси ҳам поёнига етади. Якунланаётган кун Ўзбекистон ва жаҳон ахборот майдонида қайноқ янгиликларга бой бўлди. Kommers.uz уларнинг энг сараларини битта дайжестга тўплади.\nTelegram’да янги функциялар\nTelegram’нинг 2021 йилдаги 12-янгиланишида реакциялар, хабарларни таржима қилиш, мавзулаштирилган QR-кодлар, яширин матн функциялари пайдо бўлди.\nСолиқ кодексига киритилган қўшимчалар\nЎзбекистон Солиқ кодексига ўзгартиш ва қўшимчалар киритилди.\nДавлат солиқ қўмитасининг маълум қилишича, ўзгартиш ва қўшимчаларнинг асосий йўналишларидан бири тадбиркорлик муҳитини янада яхшилаш ва ёшларни қўллаб-қувватлашдан иборат.\nЖумладан, асосий воситаларга инвестициялар киритилишини рағбатлантириш мақсадида, фойда солиғи базасидан чегириладиган айрим харажатлар миқдори оширилмоқда. Жумладан, амортизация ажратмалари нормалари — ўртача 2 баробарга. Хусусан:\nбинолар учун 3 фоиздан 5 фоизга;\nиншоотлар — 5 фоиздан 10 фоизга;\nқувурлар, электр узатиш линиялари ва телекоммуникациялар — 8 фоиздан 15 фоизга;\nмашиналар ва асбоб-ускуналар — 15 фоиздан 20 фоизга;\nкомпьютер ва периферия ускуналари — 20 % фоиздан 40 фоизга.\nШунингдек, бир марталик иинвестициявий чегирма миқдори — 2 баробарга. Хусусан:\nянги технологик ускуналар учун 10 фоиздан 20 фоизга;\nишлаб чиқаришни кенгайтириш бўйича янги қурилиш — 5 фоиздан 10 фоизга.\nФаолият натижасида кўрилган ва келгуси даврга ўтказиладиган зарарларнинг чекланган миқдори жорий солиқ даври солиқ базасининг 60 фоизидан 100 фоизигача оширилмоқда.\nМаҳаллий ва хорижий инвесторларга тенг шарт-шароитлар яратиш мақсадида, республикада доимий муассаса орқали фаолият юритадиган норезидентлар томонидан фойда солиғи билан бирга, соф фойдадан дивиденд солиғи (10 фоиз) тўлаш тартиби жорий этилмоқда.\nТадбиркорларга улар умумий майдони 1000 квадрат метрдан (10 сотихдан) ортиқ бўлган ер участкаларига ва (ёки) бино (иншоот)ларга мулк ҳуқуқини қўлга киритганда мол-мулк ва ер солиғи бўйича тўловларни 6 ойга кечиктириш ҳуқуқи берилмоқда.\nБунда, солиқларни тўлашни кечиктиришдан фойдаланганлик учун фоиз солиқлар кечиктирилган санадан бошлаб Марказий банк асосий ставкасининг 50 фоизи (7 фоиз) миқдорида ҳисобланади.\nСолиқ ҳисоботини белгиланган муддатларда тақдим этмаганлик учун молиявий санкциялар бекор қилинмоқда.\nҚуйидагиларга йўналтирган маблағлар даромад солиғидан озод қилинмоқда:\nолий ва профессионал таълим муассасаларида ўқиш учун тижорат банкларидан олинган таълим кредитларини (фоизлари билан) қоплашга;\nёш оила томонидан олинган ипотека кредитларини ва улар бўйича ҳисобланган фоизларни (15 млн сўмгача) қоплашга;\nхалқаро уюшмага аъзолик бадаллари;\nқайта тайёрлаш ва малака ошириш учун нодавлат таълим ташкилотларига йўналтириладиган маблағлар;\nуй-жойларни талабаларга ижарага беришдан олинадиган жисмоний шахслар даромади.\nБундан ташқари, 23 ёшгача бўлган етим болалар ва ота-она қарамоғидан маҳрум бўлган болаларга давлат томонидан берилган уй-жой жисмоний шахслардан олинадиган мол-мулк солиғидан озод этилмоқда.\nАайбловларга жавоб қайтарган Илон Маск\nЎзбекистонга кредит ажратаётган халқаро банк\nВазирлар Маҳкамасининг 28 декабрь куни «Коронавирус пандемияси даврида тадбиркорликни қўллаб-қувватлаш учун Осиё инфратузилма инвестициялари банкининг (ОИИБ) кредит линиясини жалб этиш ва ундан фойдаланиш чора-тадбирлари тўғрисида»ги қарори қабул қилинди.\nМаълум қилинишича, Инвестициялар ва ташқи савдо вазирлиги, Молия вазирлиги ва Ташқи иқтисодий фаолият миллий банки ОИИБдан умумий қиймати 200 миллион доллар бўлган кредит линиясини жалб қилиш бўйича дастлабки келишувларга эришган.\nЮридик шахслар ва мол-мулк солиғи\nЎзбекистонда Солиқ кодексига бир қатор ўзгартиш ва қўшимчалар киритилди.\nАдлия вазирлигининг маълум қилишича, «Ўзбекистон Республикаси Солиқ кодексига ўзгартиш ва қўшимчалар киритиш тўғрисида»ги қонун Президент томонидан имзоланган. Қонун билан фойдали қазилмаларни қазиб олганлик учун махсус рента солиғи жорий этилган.\nШунингдек, қимматбаҳо, рангли ва радиоактив металларни, нодир элементларни ва нодир ер элементларини қазиб олувчи ва уларни техноген минерал ҳосилалардан ажратиб олувчи, углеводород хомашёсини қазиб олувчи юридик шахслар фойдали қазилмаларни қазиб олганлик учун махсус рента солиғини тўловчилар ҳисобланади.\nҚайд этилишича, мазкур солиқ ставкаси солиқ базасига нисбатан 25 фоиз миқдорида белгиланади. Шунингдек, мазкур солиқ тўловчиси бўлган чет эл инвесторлари солиқ ҳисобини долларда юритиши мумкин. Солиқ имтиёзларини ҳисобга олиш ахборот тизимлари орқали ва махсус идентификация кодини берган ҳолда амалга оширилади.\nБундан ташқари, тамаки ва алкоголь маҳсулотларига нисбатан янги солиқ ставкалари белгиланади. Жумладан, фильтрли, фильтрсиз сигареталар, папирослар, сигариллалар (сигаритлар), биди, кретеклар учун қуйидагича белгиланган:\nишлаб чиқариладиган — 2022 йил 1 январдан: 185 минг сўм/1000 дона + 10 фоиз, 2022 йил 1 июндан: 203 минг 500 сўм/1000 дона + 10 фоиз (илгари 2021 йил 1 октябрдан: 185 минг сўм/1000 дона + 10 фоиз эди).\nШу билан бирга, ароқ, коньяк ва бошқа алкоголь маҳсулотлари учун:\nимпорт қилинганда — 45 минг сўм/1 литр учун (илгари 50 минг сўм/1 литр учун);\nишлаб чиқарилганда — (1 декалитр тайёр маҳсулот учун) 2022 йил 1 январдан 125 минг 100 сўм, 2022 йил 1 июндан 138 минг сўм (илгари 2021 йил 1 октябрдан 125 минг 100 сўм).\nШунингдек, мобил алоқа хизматлари ва шакар учун акциз солиғи ўзгартиришсиз қолдирилди (15 ва 20 фоиз). Шунингдек, солиқ имтиёзларида солиқ тўловчининг профессионал ва олий таълим муассасаларида ўқиш учун банклардан олинган таълим кредитларига йўналтирилган даромадлари, иш ҳақи ҳамда талабаларга ижарага берилган уй-жойлардан олинган даромаднинг солиққа тортилмаслиги белгиланган.\nСолиқ тўловчининг баъзи тўловларни тўлаш учун йўналтириладиган БҲМнинг 8 бараваригача бўлган иш ҳақи суммалари ва бошқа даромадларидан солиқ олинмаслиги белгиланган. Буларга халқаро ташкилотларга аъзолик бадаллари ҳамда қайта тайёрлаш ва малака ошириш учун нодавлат таълим ташкилотларига тўловлар киритилган.\nТаъкидланишича, юридик шахсларнинг мол-мулкига солинадиган солиқ 2 фоиздан 1,5 фоизга, қурилиши норматив муддатда тугалланмаган объектларга нисбатан 4 фоиздан 3 фоизга камайтирилган. Етим болалар ва ота-она қарамоғидан маҳрум бўлган болалар мулкида бўлган мол-мулк эса солиқ солишдан озод этилади.\nШунингдек, 2021 йил 1 сентябрдан 2021 йил 31 декабрга қадар бўлган даврда умумий овқатланиш корхоналари юридик шахслардан олинадиган ер солиғини ва юридик шахсларнинг мол-мулкига солинадиган солиқни тўлашдан озод этилади.\n«Кафолат суғурта компанияси»даги давлат улушлари\n«Кафолат суғурта компанияси» акциядорлик жамиятининг 69,29 фоиз давлат улуши «GENESIS INNOVATION МЧЖга 72 миллиард сўмга сотилди.\nМаълум қилинишича, савдо жараёнининг дастлабки босқичида компаниядаги давлат улушини сотишга тайёрлаш ва инвестициявий жозибадорлигини оширишга қаратилган чоралар амалга оширилган.\nКомпания фаолияти таҳлили (due diligence) натижалари ва хусусийлаштириш бўйича маслаҳатчи — Grant Thornton ҳалқаро компанияси тавсияси асосида «UzAssets инвестиция компанияси» АЖ устав капиталига берилган 69,29 фоиз акция пакетини яхлит тарзда, рақобатга асосланган ошкора сотув жараёни орқали сотиш ташкил этилган.\nХабарга кўра, 2021 йил 31 августда берилган эълонга мувофиқ, 2021 йил 30 сентябргача бўлган муддатда талабгорларнинг акция пакетини сотиб олиш истаги тўғрисидаги аризалари қабул қилинган. Сотув жараёнида Ўзбекистон резидентлари бўлган 3 та талабгор иштирок этган.\nҲар бир талабгорга компанияга оид молиявий, ҳуқуқий, ташкилий ва солиққа оид маълумотлар билан танишиш учун виртуал маълумотлар хонасига (VDR) кириш, компания менежменти ва хусусийлаштириш бўйича маслаҳатчига саволлар бериш, компанияга ташриф буюрган ҳолда ўрганиш имконияти яратилган.\nТалабгорларнинг тақдим этган мажбуриятга эга таклифларини (binding offers) кўриб чиқиш натижалари ва мустақил баҳолаш ташкилоти томонидан аниқланган компания қийматини инобатга олиб, «Кафолат суғурта компанияси» акциядорлик жамиятининг 69,29 фоиз акция пакети «GENESIS INNOVATION МЧЖга 72 миллиард сўмга сотилган.\n«Ўзгазлойиҳа»нинг сотилаётган акциялари\n«Ўзгазлойиҳа» масъулияти чекланган жамиятининг 63,4 фоиз акциясини сотиш жараёни бошланди.\nДавлат активларини бошқариш агентлиги «Ўзгазлойиҳа» масъулияти чекланган жамиятининг устав капиталидаги 63,4 фоиз улушини музокараларга оммавий таклиф орқали сотилишини маълум қилди.\nGrant Thornton халқаро компанияси ушбу битим бўйича агентликнинг маслаҳатчиси вазифасини бажаради. Агентлик UzAssets инвестиция компаниясига битимлар бўйича маслаҳатчи билан биргаликда кейинги ташкил этиш учун рухсат берди.\n«Ўзгазлойиҳа» 2004 йилда ташкил этилган бўлиб, газ таъминоти бўйича лойиҳа ва қидирув ишлари билан шуғулланади. 2020 йилда компания томонидан 1,5 миллиард сўмлик иш ва хизматлар бажарилган.


Қўшни аёллар йиғилишиб ёрдамга чиқдик. Ҳовлига одам сиғмайди, ҳамма елиб-югуриб иш қиляпти. Ҳатто болалар ҳам нима биландир машғул. Барчанинг кайфияти чоғ, ҳамма хурсанд. Биз ҳам у-бу юмушга бириктирилдик.\nАёлларга хос одат: йиғилиб қолса, суҳбатни қиздириш учун ҳамманинг ҳаёт чорбоғига бир-бир кириб чиқади. Қўшнилардан бири гап бошлади:\n— Бу хонадонда шундай нур борки, кирган одамнинг кўнгли яшнайди, лабига табассум югуради. Уйингда ўтиргандек ҳузур топасан, — деди ёнидагиларга қараб.\n— Тўғри, мен ҳам меҳмонга чиқсам, уйга боргим келмай қолади. Худди ота уйимда ўтиргандек, ўзимни эркин ҳис қиламан, — деб маъқуллади яна бири. Шу пайт болалар «Оппоқ буви» деб чақирадиган Салима ая сал нарироқда меҳмонларга жой ҳозирлаётган Замира опага ишора қилиб:\n— Замирахондек аёл бека бўлган уй мана шундай нурга тўла, файзу тароватли бўлади-да! — деди.\n— Ҳақиқатан, бу аёлга ҳавас қилса арзийди. Ҳар доим юзи кулиб туради, ўзи самимий ва меҳрибон. Ҳаммага ширин гапиради. Бировнинг дилини оғритганини эшитмаганман. Овози ҳам майин, ёқимли. Аёлларга хос яхши хислатларнинг барчаси шу аёлда жамланган-да! — деб қўшимча қилди бошқаси. Кейин ҳамма бир-бир мақтов ёмғирини ёғдира бошлади:\n— Бу опа билан қуда бўлиш катта бахт-да. Қизи борган уйни ҳам жаннатга айлантириши аниқ.\n— Қанчадан-қанча киши қуда бўлишни орзу қилмади дейсиз. Қизлариям онасининг ўзи-да!\nШу пайт нариги маҳалладаги қошлари қалин бир аёл гурунг мавзусини ўзгартирди:\n— Айтганча, ён қўшнилари Майрам опа кўринмаяпти? — деб атрофга аланглади, ўзича қидиргандек бўлиб.\n— Қўйинг, шу аёлни сўраманг, — деб гап бошлади сарғишдан келган жувон норози оҳангда. — Нуқул ҳамма билан уришиб, жанжаллашиб юради. Оғзидан чиққан гаплардан-ку уялиб кетасан, бетинг-юзинг демай «сайрайди». Устига-устак жуда ҳасадгўй. Бугун ҳам аламидан куйиб, чиқмагандир-да.\nЭнди бошқалар ҳам уни ёмонлай кетди:\n— Тўғри айтасиз, онасининг касрига қизлари қолди. Ҳали бирортаси ҳам турмушга чиқмаган.\n— Совчилар ҳам суриштириб кўради, бунақа таъриф эшитгандан кейин «онасини кўриб, қизини ол» қабилида иш тутади-да… Бунақада совчи кутиб эшиги ҳам чарчайди-ёв…\n— Эртанги тўй яллалари ҳам Майрам опага ҳасад тоши бўлиб ёғилса керак, — деб чувиллашиб туришувди, бироз олдин невараси чақириб кетган Салима ая ўрнига қайтди.\n— Ҳар кимнинг ғамини егувчи бор, қизларим. Улардан хавотирланманг, ҳали бахтини топишади. Кейин бировнинг ғийбатини қилиш сиздек аёлларга ярашмайди. Ундан кўра сизлар ҳам ёмон хислатлардан фориғ бўлинг... — деб уларга танбеҳ берди. Бундан уялиб, суҳбат мавзусини ўзгартиришди.\nБу маҳаллага кўчиб чиққанимга кўп бўлмагани сабаб ким қанақалигини яхши билмайман. Аммо шуни англадимки, аёл киши қанча фазилатли бўлса мақтовга, аксинча бўлса, кўпчилик олдида уятга қолиб, норозиликка учраркан.\n17:44, 06.12.2018 ✔17\n17:44, 06.12.2018 ✔21\n19:00, 22.11.2018 ✔73\n✔ 17  17:44, 06.12.2018\n✔ 21  17:44, 06.12.2018\n✔ 73  19:00, 22.11.2018\n✔ 58  18:59, 22.11.2018\n✔ 88  13:23, 16.11.2018


Қайси бурждагилар бой бўлиш фазилатига эга? » Ўзбекистон янгиликлари – Zamin.uz\n17-04-2016 | 22:12\nZAMIN.UZ / LIFE STYLE / 17 Апрел 2016 года3 895\nҚўй. Бадавлат бўлишингиз мумкин, лекин ҳаммадан ўзиб кетишга, камида бошқалардан ортда қолмасликка интилиш туфайли пул қўлингизда кўп сақланмайди. Пулни сақлаб қолиб, кўпайтириш – бу Сизга тўғри келмайди, пул топгандан кейин сарфлаш керак-да, қабилида яшаш - мана бу Сизга хос.Бузоқ. "Ҳеч қачон истаганингча пул тополмайсан", мана бу Сизнинг шиорингиз. Машина, дала ҳовли, данғиллама уй - ҳаммасига эга бўлсангиз ҳам, нимадир етишмаётгандек туюлади. Ахир пулнинг кўпи бўладими?! Ишга муккасидан кетиб, унча-мунча пул топишингиз мумкин, лекин даромад кам-камдан келади.Эгизаклар. Пул топиш борасида бошингизда минглаб усуллар тайёр. Далоллик қилиш, авто, газета-журнал сотиш сизга тўғри келади. Пулни ҳавога совуриш Сизга хос, шу билан бирга ҳаводан пул қилиш ҳам қўлингиздан келади. Эрталабдан кечгача ишлагандан кўра, кам вақт сарфлаб, тез-тез пул топиш Сизнинг жону дилингиз.Қисқичбақа. Сизга келажак учун пул жамлаб қўйиш, бирон юмуш учун гилам остига пул ташлаб қўйиш оддий хол. Пул сиз учун молиявий барқарорлик, таянч демакдир. Оилавий пудрат Сизга энг мақбул усул кўринади: нон ёпиш, энага бўлиш ҳам ёмонмас. Энг муҳими, пулни уйга ташиш – камида қоплаб.Арслон. Ўйин, лотерея, байрамона томошаларга пул сарфлаш ёқади. Реклама, тақдимот, оилага – бола-чақага пул кўплаб сарфланади. Зебу зарга, заргарлик буюмларига сармоянгизни аямайсиз. Бундай кетаверишда пул ҳеч нарсага етмайдигандек туюлади. Лекин сахий қўлга пул ҳам тез ёпишаверади.Паризод. Жуда хасис ва майда-чуйдага аҳамият берадиган одам. Агар ишчиларга кам пул тўласам, улар қанча чидайди, қабилида иш юритиш хосдир. Билимга, китобларга, янги нарсаларни ўрганишга пул аямайсиз. Пул топиш учун ишлаш керак, мана Сизнинг шиорингиз.Тарози. Шерикчиликсиз пул топиш мушкул. Бир ўзингиз топган пулингиздан кўпроқ сарфлаб юборасиз. Деярли ҳамма нарса учун ҳақ тўлаш зарур. Шунинг учун ҳомий шерик топганингиз маъқул. Пулли бўлгандан кўра нуфузли бўлган афзалроқдир. Шу қабилида иш юритасиз, зеро, нуфуз ҳам маблағ келтириши мумкин.Чаён. Асосий сармоянгиз кредитда. Ўзгаларнинг пулини ҳеч ким Сиз каби осон сарфламайди. Суғурта бадаллари, корпоратив фондлар Сизга тўғри келади. Бой мерос олишингиз ҳам ҳеч гапмас. Таваккалчиликка қўл урсангиз ҳам ўйлаб иш кўринг. Шунда пулингиз ҳам бўлади, қарзингиздан ҳам қутуласиз.Ўқотар. Майдалашиб ўтирмайди. Кўп пул сарфлаш жону дили. Улар ҳатто оғир кунлар (кармондаги пул нуқтаи назаридан) қандай бўлишини билишмайди ҳам, ўз бошига тушгунига қадар. Туризм, экспорт-импорт, халқаро ҳуқуқ каби соҳаларни яхши ўзлаштиради. Мана шундан пул дарё каби оқиб келади.Тоғ эчкиси. Нима учун айнан мен – бу савол Сизни қийнаб келади. Барча қийинчиликлар, пул етишмаслиги фақат Сизнинг пешонангизга ёзилгандек. Ҳашаматни ёқтирмаслигингиз учун шундайдир, балки. Ахир пул ҳам уни ёқтирганларга келади. Ўзингизни чеклаб яшагандан кўра маза қилиб ҳаёт гаштини сурсангиз-чи!Қовға. Дўстларингиз орқали бойликка эришишингиз мумкин. Кутилмаган ихтиролар, хаёлга сиғмас ғоялар орқали маблағ топишингиз мумкин. Ўзига хос бойлик орттириш йўллари ҳам ўз нафини беради. Умуман олганда жадал технологиялар Сизнинг даромад манбаингиз ҳисобланади.Балиқ. Хаёлот оламида яшаш зарарли эмас, албатта, лекин бу билан дарахт кўкармайди. Пулини гадой ва тиланчиларга тарқатиш учун аввал уни яхшигина тахлаб қўйиш лозим. Нефт ёки табиий газ билан ишлаш яхшигина даромад келтириши мумкин. Катта сармоя катта хайрияга имкон беради.\nЎқишни тавсия қиламиз Қўй буржининг бошқа буржлар билан қанчалик мослиги ҳақида\nИнглиз тилини ўрганишнинг энг яхши усуллари\n17:27 / 03-01-2016\nКапелло: «Россиянинг пулисиз ҳам яшай оламан, чунки йиғиб қўйганим бор»\n00:04 / 27-02-2015


Янгиликлар – 12 sahifasi – Monomarkaz\nҚонун устуворлигини таъминлаш мақсадида овоз беринг\nКиши ўз ҳақ-ҳуқуқларини, қонунлар ва норматив ҳужжатларни яхши билса, жамиятда яшаши ва фаолият юритиши осон бўлади. Ўзбекистон Республикаси Конституцияси қабул қилинган сана яқинлашгани сари жойларда мазкур кунга бағишлаб турли тадбирлар ўтказилмоқда. Жумладан, бугун «Ишга марҳамат» Мономаркази ходимлари амалий очиқ дарсда иштирок этиб, Ўзбекистон Республикаси Вазирлар Маҳкамаси қарорлари, фармойишлари, Ўзбекистон Республикаси Бандлик ва меҳнат муносабатлари вазирлиги...\nКелажакка гўзаллик билан ҳамоҳанг…\nМономарказнинг «Гўзаллик академияси»да навбатдаги якуний малакавий имтиҳон. Янги – нейл-стилист номи билан юртимизга кириб келган тирноқларга безак бериш йўналиши – маникюр устаси касби анча оммалашмоқда. Марказда мазкур мутахассислик ташкил этилиши билан унда ўқиш истагида бўлганлар сони анча кўпайди. Ёшидан қатъи назар ҳамма Марказимизда ушбу соҳанинг сир-асрорларини эгаллаши мумкин. Икки ой давомида нейс-стилист соҳасини ўрганган тингловчилар...\nМономарказда якуний имтиҳон…\n«Ишга марҳамат» Мономарказида якуний малакавий имтиҳонлар давом этмоқда. Ўз касбининг етук мутахассиси бўлиш учун инсонга уч омил муҳим саналади: вақтни тўғри тақсимлаш, эгалланилаётган касбнинг назарий асосларини билиш ва қунт билан таълим олиш. Бугун уқаловчилик мутахассислигини тамомлаётган тингловчиларда ана шу омилларни амалиётда кузатамиз. Ногиронлиги бўлган шахсларни реабилитация қилиш ва протезлаш илмий маркази физиотерапевти Дилафрўз Ботирова марказга...\nКасб эгаллашда бор малакани сафарбар этсак…\nИнсон умри давомида таълим даргоҳларини босқичма-босқич тамомлаб, ўз билими ва дунёқарашини бойитиб боради. Кимдир ўзи ёқтирган касбни эгалласа, бошқалар қўшимча ҳунар ўрганади. «Ишга марҳамат» Мономаркази касб борасидаги орзуларни амалга оширишда кўмаклашади. Марказ ўз фаолиятини бошлаганига ҳали кўп вақт бўлмаган бўлса-да, ўзининг илк қалдирғочларини янги имкониятлар сари учириш арафасида турибди. Биринчи битирувчиларимиз Косметология курсини тамомлаб, дастлабки...\nЯкдил мақсадлар натижаси…\nЎзбекистон ва Россия муносабатлари узоқ тарихга эга бўлиб, бу меҳнат ва таълим соҳаларида айниқса яққол ифодаланади. Бугун Банд бўлмаган аҳолига хизмат кўрсатувчи «Ишга марҳамат» Мономаркази ва Россия Халқлар Дўстлиги Университети (РУДН) ўртасида ана шундай ўзаро манфаатли ҳамкорлик алоқалари ўрнатилди. Томонларнинг алмашинув ва ҳамкорлик меморандумини имзолашгани келажакда бундай дўстлик алоқалари томонлар учун нафақат таълим соҳасида, балки...\n“Ишга марҳамат” Мономарказининг бугунги куни\nМутахассисларни тайёрлашда БАА тавсияси…\nБанд бўлмаган аҳолини нафақат Ўзбекистонда балки, чет элда ҳам иш билан таъминлаш, ҳамкорлик масалалари, рекрутинг компаниялари фаолияти билан танишиш, музокаралар олиб бориш учун Бирлашган Араб Амирликлари делегацияси Халқаро муносабатлар департаменти раҳбари Абдула Ал-Ноаими ва мазкур департаментнинг Бош мутахассиси Абдала Ал-Самши жаноблари ташриф билан «Ишга марҳамат» Мономарказида бўлди. Марказ фаолияти билан танишар экан, меҳмонлар яратилган шароитлардан...\nМономарказ фаолиятига бугунги кунга келиб нафақат республика балки, бир нечта дунё мамлакатлари ҳам қизиқиш билдиришмоқда. Хитой, Япония, Корея, Швейцария, мамлакатлари расмий делегацияси вакиллари «Ишга марҳамат» Мономарказига ташриф буюриб, келгусида ҳамкорлик режаларини муҳокама қилиб олишди. Шунингдек, муҳокамалар жараёнида иқтидорли тингловчиларни чет эл мамлакатларида иш билан таъминлаш масалалари ҳам кенг кўриб чиқилди. Дунёнинг машҳур мамлакатлари қаторига кирувчи...\nСеминар-тренинг «Сайлов 2019»\nОлий Мажлис Қонунчилик палатаси, туман ва шаҳар депутатлар сайловининг ўтказилиши ва Марказий сайлов комиссиясининг 2019 йил 11 октябрдаги №957-сон Қарори асосида «Сайлов қонунчилиги тарғиботи ойлиги» доирасида «Ишга марҳамат» Мономарказида «Сайлов қонунчилигидаги янгиликлар» мавзусида ходимларга ва барча сайловлар ҳақида қизиқувчиларга семинар-тренинг тақдимоти бўлиб ўтди. Тақдимотни олиб борган Мономарказ ходими Ш. Нуралиев томонидан, Ўзбекистон Республикасида бўлиб ўтадиган...\nФуқароларнинг ўзини ўзи бошқариш органлари фаолиятини мувофиқлаштириш Республика Кенгаши билан узвий ҳамкорлик қилиб келмоқда.\n«Ишга марҳамат» Мономаркази ўз фаолиятини йўлга қўйган дастлабки кунларданоқ, Фуқароларнинг ўзини ўзи бошқариш органлари фаолиятини мувофиқлаштириш Республика Кенгаши билан узвий ҳамкорлик қилиб келмоқда. Жойларда аҳолининг банд бўлмаган қисмига ҳозирги вақтга келиб, маҳаллаларда тарғибот-ташвиқот тадбирлари амалга оширилиб келинмоқда. Бугун Банд бўлмаган аҳолига хизмат кўрсатувчи «Ишга марҳамат» Мономарказида Фуқароларнинг ўзини ўзи бошқариш органлари фаолиятини мувофиқлаштириш бўйича Республика...


Туризмда кластерни қўллаб бўлади(ми?)\n"Kластер" сўзи инглизча "cluster" сўзидан олинган бўлиб, маълум соҳада бир-бири билан боғлиқ бўлган соҳаларни корхона ва ташкилотларни, компанияларни рақобатдаги афзалликларини бирлаштириб, бир-бирининг кучли томонларини тўлдирган ҳолда ҳамкорликда фаолият юритиш маъносини англатади.\nМамлакатимизда туризм соҳасига алоҳида эътибор қаратилмоқда. Туризмни ривожлантириш бўйича қонун ва қонуности ҳужжатлари, талайгина қўшимча чора-тадбирлар ишлаб чиқилиб, ҳаётга татбиқ этилмоқда. Натижада, биргина 2017 йилда Ўзбекистонга келиб-кетган сайёҳларнинг сони 2 миллион 520 минг кишига етди ва бу кўрсаткич 2016 йилга нисбатан 24,3 фоизга ошди. Ички туризм ҳам юқори суръатларда ривожланмоқда.\nЭнг муҳими, туризм соҳаси мамлакатимиз иқтисодиётининг алоҳида тармоғи сифатида шиддат билан шаклланиб бормоқда. Вилоятимиздаги тарихий обидалар, қулай иқлим шароити, ҳудуднинг географик жойлашуви каби ижобий томонлари билан қитъада ўз ўрнига эга бўлиб бормоқда.\nТуризмнинг асосий йўналишлари бу архитектура ва тарихий обидаларни зиёрат қилиш билан бирга, диний туризм, альпинизм, табиат ва тоғ ёнбағирларига саёҳат, яъни экотуризм кабиларни ўз ичига олади. Айнан Самарқанд шаҳрида халқаро туризм университетининг ташкил этилиши ҳам сўзимизнинг исботидир.\nКамина Москва шаҳрида ўқиганман, Италияда дам олиб, Англияда малака оширганман. Узоқ йиллар АҚШда яшаганман. Шундан келиб чиқиб, соҳадаги хориж тажрибасида кластерни жорий этиш мумкинлигини нафақат назарий жиҳатдан, балки амалий жиҳатдан ҳам асослаб беришим мумкин.\nФараз қилайлик, турист Самарқандга саёҳатга келишдан олдин нима қилади? У интернет ва алоқа-ахборот воситалари орқали Самарқанд шаҳрини чуқур ўрганади. Шу билан бирга, Тошкент, Бухоро ва Хива шаҳарларининг тарихий обидаларини ҳам томоша қилишни истайди. Одатда бундай саёҳат камида бир ҳафта, ўн кун муддатни талаб қилади.\nСаёҳатчи виза олиш тартиби, манзилгача келиб-кетиши, транспорт тури, чипта баҳоси, меҳмонхона, 3 маҳал овқатланиши, дам олиш шароитлари, бўш пайтда нималар билан шуғулланиши мумкинлиги ва ниҳоят, ўз ватанига қайтиб кетишигача бўлган маълумотларга тўлиқ эга бўлгандагина саёҳат қилишга қарор қилади.\nДемак, кластер усулида туризмни йўлга қўйиш учун сайёҳни қабул қилувчи туристик фирма сайёҳни қабул қилиб олиш учун барча шароитлар мавжудлигини ўзининг электрон манзилгоҳида қайд этиши лозим. Сайёҳ ўз ватанидан туриб туристик фирмага қилган биринчи қўнғироғидан ёки мурожаатидан бошлабоқ саёҳат тўғрисидаги барча маълумотга эга бўлиши лозим. Яъни, оператор сайёҳга яшаётган мамлакатидаги Ўзбекистон элчихонаси манзили, турган жойидан у ерга қандай бориш мумкинлиги, визасиз ёки виза орқали бўлса, уни олиш тартиби, қандай мурожаат қилиш мумкинлиги, қайси авиакомпания орқали келиш қулайлиги каби саволларга тўлиқ жавоб бера олиши лозим.\nСайёҳлик фирмаси кластер усулида ишни ташкил этиши учун кўп тармоқли бўлиши лозим. Бу тармоқлар ўз ичига: информацион — алоқа-диспетчерлик оператор бўлими, транспорт хўжалиги (бир неча ҳар хил русумдаги енгил автомашина, кичик, ўрта ва катта сиғимли автобуслар бўлиши лозим), меҳмонхона, сайёҳларнинг уч маротаба овқатланишини ташкил этиш учун ресторан, саёҳат ва дам олишларида улар билан бирга таржимон-экскурсиячи гид билан таъминлаш каби шароитларни яратиб бериши зарур.\nАлбатта, бундай шароитларни битта фирма яратиши жуда мушкул. Оддий мисол тариқасида сайёҳларнинг уч маҳал овқатланишини ташкил этишни олсак, европаликларнинг овқатланиши осиёликлардан фарқ қилади. "Ҳалол" ва "Кошер" ошхоналари хизматида ҳам шундай фарқ мавжуд. Французларнинг таомномаси японларга мос келмайди. Биргина оиланинг мисолида эса овқатланиш ёш, жинс, меҳнат фаолияти каби омилларга қараб ҳам фарқланади. Шунинг учун, дастлабки пайтда тармоқлар бўйича ихтисослашган фирмалар ўртасида шартнома тузиб, ўзаро келишув асосида, ихтиёрий бирлашма тузиш мумкин.\nФақат шундагина, сайёҳлардан келган даромад туристик фирма ихтиёрида қолади. Шу ўринда далил сифатида бир мисол келтириш мумкин. Буюк Британиянинг Ковентри шаҳридаги университетга малака оширишга борган чоғимизда 12 кишига мўлжалланган 2 қаватли меҳмонхонага жойлашдик.\n1-қаватда ресторан-бар жойлашган бўлиб, ундан тушликда фойдаланган бўлсак, кун бўйи ресторан-бар маҳаллий аҳоли ва бошқаларга хизмат кўрсатар эди.\nУниверситетда дарсдан бўш пайтларимиз, якшанба кунлари, айрим тадбирларни ўтказишда ресторандан фойдаланар эдик. 2-қаватда ҳар бир кишига алоҳида ажратилган хоналар, ҳожатхона, ювиниш хоналари ва бошқа барча шароитлар мавжуд эди. Бундай шароитни яратган оила 3-кишидан иборат бўлиб, улар Ковентри университети ва бошқа ташкилотлар билан шартнома тузган ҳолда фаолият юритарди. Оила аъзолари ресторан-барда ўзлари ишлаб 2-қаватдаги меҳмонхонани ўзлари тартибга солишар эди. Лондонни томоша қилиш истагимизни билишгач, якшанба куни микроавтобусни ижарага олиб, бизни Англия пойтахтига олиб-бориб келишди. Йўлда чанқаб, оч қолмаслигимиз учун эса, зарур бўлган сув, шарбат, ичимликлар ҳамда бутерброд, сендвичларни ўз ресторанларида тайёрлаб беришди.\nБундай мисолларни жуда кўплаб келтириш мумкин. Бизнинг фикримизча, Ўзбекистонда туризмни янада ривожлантириш имконияти мавжуд бўлиб, улардан самарали фойдаланишимиз лозим.\nСайёҳнинг келиб-кетиши билан боғлиқ бўлган ташкилий масалаларни ҳал этувчи информацион — ахборот операторлик ва энг муҳими, амалий хизматни йўлга қўйиш. Авиа, темирйўл чипталарини сотиб олишда, ҳужжатларни расмийлаштиришда, сайёҳларни кутиб олиш ва кузатиб қўйишда вокзал ёки аэропортгача транспорт воситалари билан таъминлаш ҳам эътибордан четда қолмаслиги лозим.\nҲар бир тарихий обидани чуқур ўрганиш бўйича билимдонлик мусобақаларини ташкил этиш ва финал натижалари бўйича дастурлар ишлаб чиқиб, сайёҳларга таклиф этиш керак.\nТарихий обидаларни томоша қилиш билан бирга, қуйидаги комплекс дастурларни таклиф этиш мақсадга мувофиқдир:\n1. Соғлиқни тиклаш: стоматология хизмати, массаж, муолажа диагноз, сауна, спорт ва фитнес, маҳаллий кураш тўгараклари, бассейн, сузиш мусобақалари кабилар.\n2. Билим олиш: олий ва ўрта махсус таълим муассасалари бўйича маълумотнома — буклетлар. Қисқа муддатли курслар ташкил этиш: тил ўрганиш, мусиқа, маҳаллий ҳунармандчилик, театр тўгараклари, маҳаллий урф-одатларни ўрганиш бўйича жойларда тадбирларни томоша қилиш дастурларини таклиф этиш.\n3. Кўнгилочар дастурлар: вилоятда 1 январдан бошлаб 31 декабргача (Янги йилни кутиб олишни ҳам ҳисобга олган ҳолда) йил давомида ҳар йил: Наврўз байрами, Шарқ тароналари, турли спорт мусобақалари, велосипед пойгаси, гуллар фестивали, фавворалар куни, Нептун байрами, автомобиллар пойгаси, кўпкари, ҳосил байрами, қовун сайли каби тадбирлар ишлаб чиқиб, сайёҳларга таклиф этиш.\n4. Табиат қўйнида дам олиш, ҳордиқ чиқариш, велосипедда, отда ёки пиёда юриш, боғларга саёҳат, кенг майдонларда ҳар хил миллий ва спорт ўйинларини ташкил этиш, тоғ ёнбағирлари, сув омборларига экосаёҳат, балиқ овлаш, қайиқда сайр қилиш каби дастурларни таклиф этиш.\n5. Кластер усулида фаолият кўрсатаётган фирма хизматидан фойдаланган сайёҳлар учун чипта тўловлари, меҳмонхона хизматлари учун имтиёзли ёки айрим бепул махсус хизматлар дастурини ишлаб чиқиш ва таклиф этиш.\n6. Мавсум бўлмаган пайтда (айниқса, қишда) сайёҳлар учун кўпроқ чегирмалар жорий этиш, фирмалар учун эса солиқ имтиёзларини қўллаш. Қиш фаслига мос тадбирлар — чанғи, коньки учиш, хоккей мусобақаларини меҳмонларга таклиф этиш.\n7. Сайёҳларни кўпроқ жалб этиш мақсадида, ҳар бир туристик фирма қайси соҳада бўлишидан қатъи назар, "Йўл харитаси"ни ишлаб чиқиб, асосан электрон ва бошқа оммавий ахборот воситалари орқали сайёҳларга таклиф этиши лозим.\nБу, биринчидан, юртимизга ташриф буюрадиган сайёҳлар сонини оширади. Иккинчидан, сайёҳларнинг мазмунли ҳордиқ чиқариб, яхши таассуротлар билан ватанига қайтишига хизмат қилади. Учинчидан, туризм соҳасининг ривожланишига хизмат қилади. Тўртинчидан, янги иш ўринлари яратиш имконини беради.\nМуаллиф: А. НИЗОМОВ, СамДУ иқтисодий назария кафедраси доценти\n8.07.2018 319 № 52 Иқтисодиёт


давронға тийғи инқитоъ,\nУл видоъ эткунча сен\nқилғил бурунроғ алвидоъ.\nЖон бериб ширин-у муҳлик\nАсрадинг каттон кафан\nСандалойин эв ясаб,\nЕр ўпарсен ризқ учун\nминнат юкидин хам бўлуб,\nТенгри ёрингким, қилибсен\nхуш намозе ихтироъ.\nДур қулоғингда момуқдин\nбир чигитдур, эл сўзин\nБу момуқ бирла чигитдин\nЭй Навоий, Тенгри асрориға\nтил маҳрам эмас,\nЧок кўнглунг ичра тутким:\n«Жовазал-иснайни – шоъ».\nНАВОИЙ ВА ИСЛОМ\n“Истасангким урғасен давронға тийғи инқитоъ” сатри билан бошланувчи ғазал ъайн ҳарфи билан тугаган ғазалларнинг энг гўзалларидандир. Ҳазрат Навоий бу ҳарфдаги ғазаллар туркумининг бошида “Ъайн ҳарфининг ийорларининг аломати «ғаройиб»дин” деб сарлавҳа қўйганлар. Кирил ва лотин ёзувидаги тил қоидаларига кўра, “алвидоъ”, “низоъ”, “матоъ” сўзлари “ъайн”сиз, яъни “алвидо”, “низо”, мато” шаклида ёзилади. Афсуски, мумтоз адабиётдаги шеърларни ўқишда ёзувдаги нуқсонларимиз кўзга ташланиб қолади. Мумтоз шеъриятнинг маъноси, вазни ва оҳангига зарар етмаслиги учун бу сўзларни аслидагидек ифода қилишимиз зарур бўлади.\n1. Истасангким урғасен\n“Агар давронга – яшаб турган замонингга кезиш, узилиш, ажралиш, тугаллаш тиғини урмоқчи бўлсанг, у сенга видоъ айтмай туриб, яъни, ҳали ажалинг келмай туриб, сен унга олдинроқ видоъ айтиб қол”.\nЯъни, дунёнинг беҳуда нарсаларидан ўлмасингдан туриб айрилгин. Бу байт “Мутуу қобла ан тамутуу” – “Ўлмасдан олдин ўлинглар” деган ҳадиси шарифнинг шеърий бир шарҳидир.\nЎлмасдан олдин ўлмоқ – ўлимдан кейин инсоннинг бошига келадиган ҳолларни бор ҳақиқати билан англамоқдир. Ҳазрати Шаҳобуддин Суҳравардий (раҳматуллоҳи алайҳ): “Ўлмоқдан олдин ўлмоқ – қиёматдан олдин тирилмоқдир” деганлар. Яъни, қиёмат кунининг бор даҳшатини, бор ҳақиқатларини ҳали ўлмай туриб идрок этмоқ, тафаккур қилмоқдир.\nСодда қилиб айтганда, даврондан узилиш, тирикликка видоъ айтиш, ўлмасдан олдин ўлиш дегани – ҳаётнинг қадрига етмоқ, ҳар нафасни ғанимат билмоқ, дунёни охиратнинг экинзори деб англамоқ, қабрдаги ҳолатларга ва қиёмат кунидаги сўроқ-саволларга яхши тайёргарлик кўрмоқ, дунёнинг ҳавою ҳавасларига берилмасдан, умрни фойдали ишлар билан ўтказмоқ деганидир.\n“Мунаббиҳот” китобидан айтилади: “11 - Расул акрам соллаллоҳу алайҳи васаллам айтдилар:\n“Беш нарса келмасдан олдин беш нарсани ғанимат билинг (қадрига етинг): 1) Қарилик келмасдан олдин ёшликни ғанимат билинг; 2) беморлик келмасдан олдин тани сиҳатликни ғанимат билинг; 3) камбағаллик келмасдан олдин бойликни ғанимат билинг; 4) машғуллик (ташвишлар) келмасдан олдин бўш вақт – роҳат ва фароғатни ғанимат билинг; 5) ўлим келмасдан олдин ҳаётни ғанимат билинг. (“Мунаббиҳот, 11-ҳадис).\nMore in this category: « Фитналар авж олганда қандай йўл тутиш керак?\tМУБАЙЯН ВА НАСРИЙ БАЁНИ: Ишорате дўзахға (Қирқ биринчи мавзу) »


Евросиё иқтисодий кенгашида нимани йўқотдик - Anhor\nAnhor Все посты Евросиё иқтисодий кенгашида нимани йўқотдик\nБеш йил олдин ЕОИКга аъзо бўлишни рад этган Ўзбекистон учун бунинг ижобий ва салбий томонлари ҳақида Юрий Черногаевнинг янги устуни\nТрамп маъмурияти Конгресс томонидан тасдиқлаб бўлинган бир нечта хорижга ёрдам фондларини “вақтинчалик музлатиш ва қайта кўриб чиқишни буюрди”. Ўтган шанба куни Бошқарув ва бюджет масалалари бошқармаси АҚШ Давлат департаменти ва Халқаро ривожланиш бўйича агентликка (USAID) хат юборди. Унда улар “ўша шанбанинг ярим тунига бир дақиқа қолганда” кучга кирган ушбу “музлатиш” ҳақида хабардор қилинди (эх, америкаликлар шундай томошаларни яхши кўришади-да, Голливудда улғайишган). Дастур ҳам “қайта кўриб чиқилиши” кераклиги сабабли энди пулларни яна тасдиқлашлари мумкинлиги мутлақо факт эмас. “Майда нарсалар” бўйича ҳеч ким маъмурият билан баҳслашиб ўтирмайди…\nБу пайтда Чолпон-Атада ЕОИК давлатларининг раҳбарлари бизнесни соддароқ, одамларнинг ҳаётини тинчроқ қиладиган 12 та ҳужжатни имзолади. Стратегик қарорлар ҳақида кейинроқ гаплашамиз, ҳозир эса Россия, Белоруссия, Қозоғистон, Арманистон ва Қирғизистон фуқароларининг кармонларига бевосита тааллуқли бўлган нарсалар ҳақида… Молдова бу ташкилотда кузатувчи мақомига эга, Вьетнам, Эрон, Хитой ва Куба давлатлари эса ЕОИК билан эркин савдо зоналари тўғрисида келишув имзолашди. Ушбу келишув бу мамлакатларга нисбатан алоҳида процедуралар орқали қўлланиши мумкин. Энди ЕОИКга аъзо бўлиш фуқаролар учун “пенсиялар мобиллиги”ни таъминлайди, яъни “пенсияларни ЕОИКга аъзо бошқа давлатга экспорт қилиш ва у ерда иш стажини инобатга олиш” масаласини ҳал қилади. Мисол: қирғизистонлик мутахассислар Россиядан ватанига қайтганида, пенсияни Россиядан олади. Шунингдек ЕОИКнинг бошқа мамлакатидаги иш стажи ҳам ватанида пенсия тайинлаш пайтида ҳисобга олинади.\nЎзбек бизнесини Чолпон-Атада қабул қилинган пахта бўйича ва озиқ-овқат экспорти бўйича қарорлар бевосита қизиқтирмоқда. ЕОИК прогнозига кўра, 2017 йил билан солиштирганда 2020 йилда бутун Иттифоқ бўйича (агар Иттифоқ сўзи кимнингдир жиғига тегса, унда аниқлик киритаман – бу Евросиё Иқтисодий Иттифоқи, СССР эмас) қишлоқ хўжалик маҳсулотларини ишлаб чиқариш 3,7% га – $118,6 млрд.га ошади. Ўзаро савдолар ҳажмининг ўсиши 24% ни ташкил қилади – яъни ўзаро етказиб беришлар ҳажми $10,4 млрд.га ўсади. Қишлоқ хўжалик маҳсулотларининг учинчи мамлакатларга экспорти 19,2% га ошади, бу доллар эквивалентида $4,1 млрд.ни ташкил қилади, импорт эса 3,2%га ошади. 2020 йилда Иттифоқдан учинчи мамлакатларга экспорт $56,7 млрд.ни ташкил қилади. Катта “пирог”, аммо уни бизсиз бўлиб олишмоқда…\nУнда қуйидаги савол туғилади: агар ЕОИК Вьетнам, Исроил ва Миср билан ЭСЗни ташкил қилишга тайёр бўлса, унда Ўзбекистон шундай шерик сифатида камроқ асос билан кўриб чиқилиши мумкинми? Балки, ундан ҳам илгарилаб кетармиз? Бунда бизнинг сиёсий қароримиз керак бўлади…\nСенаторларимиздан ҳеч бири бу рақамларни билмагани учун anhor.uz нашри бу “тешикни” Jamestown Foundation ёрдамида “ямашга” қарор қилди. Фонд ўзининг яқинда эълон қилинган маърузасида “Ўзбекистоннинг ЕОИКга аъзо бўлмаслигидан (бу ташкилотга унга қўшни 4 та мамлакатнинг 2 таси аъзо бўлишга улгурди) кўрадиган чиқимлари ушбу давлат иқтисодиётига зарар етказган ҳолда ошиб бораверади”. Бугунги кунга келиб, зарар $ 1 млрд.дан кам эмас. Умуман олганда эса, бу “экспертларнинг ҳисоб-китоблари”, кимдир эса бошқача ўйлайди…\nСўзим якунида… Чолпон-Атада ЕОИК Ҳукуматлараро кенгашининг аъзолари хавфли чиқиндиларни Иттифоқ ҳудуди бўйлаб трансчегаравий кўчириш тўғрисидаги келишувни имзолади. Биз атом электр станциясини қураётганимиз боис, вақти келиб ишлатиб бўлинган ёнилғини Россияга транспортировка қилиш масаласи кўндаланг бўлади. Қозоғистон бу юкни ўз ҳудуди орқали фақат муайян шартларда ўтказиши мумкин. Қандай шартлар эканини тушунаётган бўлсангиз керак?\nКўчадан олинган сутнинг хавф-хатарлари


Ўзбекистон спортини оммалаштиришда Хитой тажрибасидан фойдаланилади 14-10-2021, 18:16 | Zamin.uz\n13:39 / 28.02.2019\nЎзбекистон спортини оммалаштиришда Хитой тажрибасидан фойдаланилади\nШу кунларда Ўзбекистон Республикаси жисмоний тарбия ва спорт вазири Дилмурод Набиев бошчилигидаги делегация ишчи ташриф билан Хитой Халқ Республикасида бўлиб турибди. Бу ҳақда вазирлик Матбуот хизмати хабар берди.\nТашрифдан Хитой Халқ Республикаси Жисмоний тарбия ва спорт вазирлиги билан ҳамкорликда жисмоний тарбия ва спортни оммалаштириш бўйича дунёда етакчи ўринлардан бирида турувчи Хитой тажрибасини юртимизга татбиқ этиш, мазкур йўналишда ўзаро ҳамкорлик алоқаларини йўлга қўйиш, хусусан биргаликда мутахассислар тайёрлаш тизимини шакллантириш каби бир қатор мақсадлар кўзланган.\nЎзбекистон ва Хитой спорти мутасаддиларининг бу галги учрашуви дунёнинг энг катта ўнта шаҳридан бири бўлган Шанхайдан (аҳолиси 21,4 млн. киши) бошланди. Дастлаб Шанхай муниципал ҳукумати вице-мери жаноб Чэнь Цюнь ва мамлакатимиз делегацияси раҳбари – Жисмоний тарбия ва спорт вазири Д.Набиев бошчилигида томонлар оммавий, яъни барча аҳоли учун мўлжалланган маҳаллий спорт мажмуаси ҳамда спорт мактабини кўздан кечиришди.\nУчрашув давомида спорт соҳасида ўзаро тажриба алмашиш, юртимизда Шанхай спорт университети билан ҳамкорлик дастури асосида спорт турлари бўйича ўзбекистонлик тренерлар, спортчилар ҳамда талабалар маҳоратини ошириш, аҳолини спорт билан шуғулланиши учун қулай шарт-шароитлар яратиш, спорт иншоотлари моддий-техник базасини мустаҳкамлаш каби йўналишларда ҳамкорлик қилиш бўйича бир қатор муҳим келишувларга эришилди.\nЎз навбатида Дилмурод Набиев ҳам юртимиздаги спорт соҳасида амалга оширилаётган ислоҳотлар ҳақида мезбонларга батафсил маълумот берди.\nШундан сўнг вакилларимиз Шанхай спорт университетида бўлиб, бу ердаги мавжуд шароитлар ва таълим жараёнларининг йўлга қўйилиши билан танишдилар. Ушбу олий таълим муассасасида спорт журналистикаси, спорт медицинаси, спорт менежменти, спорт психологияси йўналишлари бўйича мутахассислар тайёрлаш йўлга қўйилган.\nШунингдек, музокаралар давомида Ўзбекистон давлат жисмоний тарбия ва спорт университети ва Шанхай спорт университети ўртасида мутахассислар тайёрлаш бўйича олий таълимнинг уч босқичини ўз ичига олган тизимли ҳамкорлик юзасидан қўшма келишувга эришилди. Унга кўра, дастлаб ўзбекистонлик талаба ва тренерларнинг Хитойда қисқа муддатли ўқув курслари, кейин магистратура ва аспирантурада ўқишлари ташкил этилади.\nКуннинг иккинчи ярмида “Double Happiness sports” компанияси вакиллари билан учрашув ташкил этилди. Эътиборлиси, мазкур йирик спорт анжомлари ишлаб чиқарувчи компания 2008 йил Хитойда бўлиб ўтган XXIX ва 2012 йил Лондонда бўлиб ўтган XXX ёзги Олимпия ўйинларини спорт анжомлари билан таъминлаган компаниялардан бири ҳисобланади.\nУчрашув давомида Ўзбекистон Республикаси Жисмоний тарбия ва спорт вазирлиги мамлакатимиздаги спорт мажмуалари моддий-техник базасини замонавий спорт анжомлари билан мустаҳкамлаш бўйича мазкур компания билан ҳамкорлик қилишга келишиб олинди.\nРежага мувофиқ, Ўзбекистон делегацияси ташрифи мамлакат пойтахти Пекин шаҳрида давом этмоқда.\nМаълумот учун, бугунги кунда оммавий жисмоний тарбия Хитойда давлат стратегияси даражасига кўтарилган. Бу йўналишда Умумхалқ жисмоний тарбия куни таъсис этишдан бошлаб Давлат Кенгаши томонидан аҳоли ўртасида жисмоний тарбия ва спортни ривожлантиришнинг беш йиллик режаси расмий қабул қилингунигача бўлган узоқ йўл босиб ўтилган. Хитойда ҳар учинчи киши спорт билан шуғулланади, ҳар бешинчи одам стол тенниси ва бадминтон ўйнайди. Хитойда иқтисодиётнинг бир тармоғи сифатида қараладиган Жисмоний тарбия ва спортнинг ялпи ички маҳсулотдаги улуши 2000 йилда 10 млрд. АҚШ доллари ёки 1 фоизни ташкил этган бўлса, таҳлилларга кўра 2020 йилга келиб бу кўрсаткич 1,5 фоизгача ошади. “Замин” янгиликларини “Инстаграм”да кузатиб боринг\nЯнгиликлар » Спорт » Ўзбекистон спортини оммалаштиришда Хитой тажрибасидан фойдаланилади


Бухорода эркин иқтисодий зона ташкил этилади\n11.07.2018 10:21 0 1320\n«Бухоро-Агро» эркин иқтисодий зонасини ташкил этиш чора-тадбирлари тўғрисидаги Президент қарори қабул қилинди. Бу ҳақда «Ҳуқуқий ахборот» каналида хабар берилди.\n«Бухоро-агро» ЭИЗнинг асосий вазифаси этиб, шу жумладан иссиқхоналар қуриш учун конструкциялар, жиҳозлар ва бошқа бутловчи буюмлар ишлаб чиқаришни ташкил этиш, қишлоқ хўжалиги маҳсулотларини ишлаб чиқаришни кенгайтириш ва уларнинг экспорт ҳажмини ошириш белгиланди.\nЭслатиб ўтамиз, шу кунга қадар мамлакатимизда 16 та эркин иқтисодий зона фаолият юритиб келаётган эди. Булар «Навоий», «Ангрен», «Жиззах», «Ургут», «Ғиждувон», «Қўқон», «Ҳазорасп», «Сирдарё», фармацевтика соҳасига ихтисослашган «Нукус-фарм», «Зомин-фарм», «Косонсой-фарм», «Сирдарё-фарм», «Бойсун-фарм», «Бўстонлиқ-фарм», «Паркент-фарм» эркин иқтисодий зоналари шунингдек, туризмга ихтисослашган «Чорвоқ» эркин туристик зонаси.\nПрезидент қарори Бухоро эркин иқтисодий зонаси\nСиёсат 27/04, 08:49\nЎзбекистоннинг барча қишлоқ туманларида «Томорқа хизмати» МЧЖлар ташкил этилди


Шу йилнинг 25-27 апрель кунлари Хитой Халқ Республикасининг Пекин шаҳрида бўлиб ўтган «Бир макон, бир йўл» 2-Халқаро Форумида муҳтарам Президентимиз Шавкат Мирзиёев бошчилигидаги делегациянинг иштирок этиши жараёнида мамлакатимиз тараққиёти учун хизмат қилувчи муҳим ҳужжатлар имзоланди.\nУнда Фарғона вилояти ҳокими, Олий Мажлис Сенати аъзоси Шуҳрат Ғаниевнинг Хитой Халқ Республикаси Хубэй провинцияси раҳбари Ван Сяодуннинг расмий таклифига биноан иштирок этиши ҳам вилоятимиз аҳли учун қувонарли воқеа бўлди.\nВилоят ҳокими Хубэй провинцияси ҳукумати вакиллари томонидан кутиб олинди ва Хубэй вилоятининг эсдалик китобига эзгу тилакларини ёзиб қолдирди.\nФорум доирасида вилоят ҳокими “Ning Bo Stone Paper Environmental Materials Co. Ltd” компанияси директорлар кенгаши раиси Томас Хоу билан учрашди. Учрашувда томонлар Фарғона вилоятида тошдан қоғоз ишлаб чиқариш инновацион лойиҳасини амалга ошириш бўйича музокаралар олиб бордилар. Учрашувда йилига 3600 тонна тошдан қоғоз ишлаб чиқариш қувватига эга бўлган умумий қиймати 7 млн. АҚШ долларига тенг бўлган инновацион лойиҳани Фарғона вилоятида амалга ошириш учун англашув меморандуми имзоланди. Лойиҳа доирасида 60 дан зиёд янги иш ўрни яратилади ҳамда юқори сифатли, экологик тоза маҳсулот ишлаб чиқариш йўлга қўйилади.\nШуҳрат Ғаниев ва делегация аъзолари жаҳоннинг йирик давлат арбоблари ва сиёсатчилари иштирокида “Ҳудудлараро ҳамкорлик” мавзусидаги конференцияда қатнашдилар. Конференция доирасида “Бир макон-бир йўл” ташаббусини амалга оширишда ҳудудлараро иқтисодий, ижтимоий, маданий, таълим соҳасидаги ҳамкорликнинг афзалликлари, бугунги кунгача бу борада қўлга киритилган ютуқлар хусусида экспертларнинг маърузалари тингланди. Учрашув якунида Ш.Ғаниев Хубэй телевидениеси ва бошқа бир қатор телевидениеларга Фарғона вилоятининг Хитой ҳамда Хубэй провинцияси билан ўрнатилган алоқалари ҳамда Форумдан олган таассуротлари тўғрисида интервью берди.\nШунингдек, ХХРнинг «Shanxi Zhongya Building Material Co. Ltd.» компанияси раҳбарлари билан ҳам музокаралар ўтказилди. Ушбу компания томонидан вилоятимизга 3 йил давомида қурилиш материаллари, кўмир конини ўзлаштириш ва муқобил энергия ишлаб чиқариш лойиҳаларини амалга ошириши учун 150 млн АҚШ доллари миқдорида сармоя киритишга келишиб олинди ва англашув меморандуми имзоланди.\nТаъкидлаш жоизки, бугунги кунда вилоятимизда хитойлик тадбиркорлар билан ҳамкорликда 12 та қўшма корхона самарали фаолият кўрсатмоқда. Икки томонлама манфаатли ҳамкорлик келишувлари асосида киритилаётган инвестициялар вилоятимизда янги иш ўринлари яратиш, тадбиркорлик ва экспорт салоҳиятини ошириш ҳамда ҳамкорлик кўламини янада ривожлантиришга хизмат қилиши билан аҳамиятлидир.\n« Фурқат туманида 110 та янги иш ўрни\nАдолат ва холислик – бош мезон »


Мурсий нима қилмоқчи? « O'zbekiston ERK Demokratik Partiyasi\nМурсий нима қилмоқчи?\n02 May 2013 - 6:08\nМусулмон биродарлар (Иҳвон вакиллари) ҳукуматга келган жойларда яхши натижаларга эриша олмаяптилар. Албатта, муаммолари кўп ва каттадир, ҳал қилишлари керак бўлган жуда кўп масалалари бор. Булар тўғри, аммо тўғри бўлган бошқа нарса ҳам бор:\nБу ҳам бўлса “Иҳвон” вакилларидан ҳокимият тепасига келганларнинг ўзларига қарши майдон ўқилишига муносиб жавоб бера олмаётганларидир. Улардан бири, Бостондаги портлашларга шундай муносабат билдирди: Ичимиздаги жоҳиллар ва етарсизлик ва ташқаридаги душманлар юзидан биз қўлга киритган муваффақиятларга соя тушмоқда. Мурсийдан аввал Мисрда Иҳвоннинг номзоди Ҳайрат Шотир эди. У бир тадбиркордир. У ёки бу сабабдан номзодликдан чиқарилмаганда эди, Мурсийнинг жойини олган бўларди. Асосий номзод у эди. Афсус билан айтишим мумкинки, у бўлгандан ҳам натижа ўзгармаган бўларди. Мисрда Иҳвоннинг ҳокимиятга келишининг рамзий маъноси каттадир. Кимлардир етти минг йиллик Фиръавнлар тузумини ўзгарди, демоқдалар. Мурсий ҳам ҳазрати Юсуф (ас) каби қамоқхонадан ҳокимиятга кўтарилди. Албатта, масаланинг катта рамзий маъноси бор. Лекин Мурсий бу имкониятдан яхши фойдалана олмаяпти. Унинг қарорлари, тайинлаган кадрлари, кундалик сиёсатида муаммолар жуда кўп. Бирилари, Мурсийнинг 100 кунлик фаолиятига баҳо бердилар. Иҳвонга кўра бу баҳо жуда яхшидир. Бошқалари эса унга қониқарсиз баҳо қўймоқдалар. Албатта, Мурсий сеҳрбоз эмас. Миср каби имконияти катта, аммо инсоний муносабатлар ва сифати бузилган ўлкани бошқармоқда. Мухолифлари каби давлатни ва ҳукумат органларини қўлга олмоқда демайлик, аммо ҳокимиятни ҳам бўлишмаётгани бир ҳақиқатдир. Шунингдек, минтақада Мурсийга ёрдам берадиган ташкилий кучлар ҳам топилмайди. Кўрфаз ўлкалари Мурсийга эмас, унинг мухолифларига ёрлам берадилар. Буни Мурсий ўзининг муваффақиятсизликларга қисмий сабаб қилиб кўрсатиши ҳам мумкин.\nМурсийнинг атрофида муҳит шундай, аммо унинг шахсий уринишлари қайси даражада? Кейинги вақтларда Исломий жамоадан кўп кишилар ундан умидсизликка тушмоқдалар. Булардан бири Набил Ивадий исмли даъватчидир. У Мурсийни мувозанатни қўрий олмаганликда ва уни ҳокимиятга келтирган халқнинг иродасига қарши Эрон томонга оғишда айблайди. Унинг фикрича, Мурсий бу ишни ўжарлик билан амалга оширишга уринмоқда. Эрон билан муносабатларни йўлга қўйиши мумкин, аммо Мурсий буни Суриянинг ҳисобидан амалга оширмоқда. Бу эса Сурия халқининг курашига соя туширмоқда. Мурсийнинг Сурия масаласидаги тўрт томоннинг (Миср, Туркия, Саудия Арабистони ва Эрон) аралашуви билан масалани ҳал қилиш таклифи натижасиз қолди. Саудия Арабистони у ёки бу сабаб билан Мурсийга бу масалада ёрдам бермади, буни танқид қилиш ҳам мумкиндир. Чунки Сурия муаммосидаги тўрт томондан биринчи бўлиб Саудия Арабистони воз кечди. Мурсий эса ўжарлик билан бу жараённи давом эттиришга уринди. Бу ерда Мурсий эмас, Саудия Арабистони ҳақлидир. Зеро, бу йўл синаб кўрилган бир ишдир. Эрон бу масалада хато қилмоқда, ўз хатосидан воз кечишни ҳам истамайди, аксинча музокаралар иштирокчиларининг вақтни бекорга ўтказиш билан уларни ўйнатишни истайди. Мурсий хорижий кучларнинг Сурияга ҳужум қилишига қаршидир. Мунсиф Марзукий кабилар шу фикрдалар. Бундай қарашнинг ҳақли далиллари бўлиши мумкин. Бу ҳолда ўртада масалани ҳал қилишнинг икки йўли қолади: Сиёсий йўл билан ҳал қилиш ёки режимнинг давом этиши. Лекин мутлақ бир ҳокимият (диктатор Асад) эгаси билан қандай қилиб музокаралар олиб бориш мумкин? Муборак Асаддан минг марта яхши эди, аммо иҳвончилар у билан музокара ўтказиш йўлини топа олдиларми? Ҳайҳот! Иордания қироли иккинчи Абдуллоҳ, Ироқ Бош вазири Маликий ва Эрон масаланинг сиёсий музокаралар йўли билан ҳал қилинишини истайдилар. Эрон тарафдор бўлган бундай музокараларнинг мақсади Асаднинг ҳокимиятдан кетмаслигидир. Агар иш бу йўл билан давом эттириладиган бўлса, Асаднинг ҳокимиятда қолиш имкони ҳар сонияда ортади. Шу вақтгача тўкилган қон ҳам бекорга кетган бўлади. Зеро, бу имконсиз бир талабдир. Бундан кейин муроса йўлини топиб бўлмайди.\nЧиқмаган жондан умид кесилмайди, деганларидек Мурсий Эронга Сурия масаласида бир ҳайъат юборди. Сирли вазифа берилган бу ҳайъатнинг ким томонидан юборилгани ҳам сирли қолди. Бу масалада Мурсий идораси билан Ташқи Ишлар Вазирлиги ихтилофга кирдилар. Эронни тиз чўктириш ўрнига, ўзаро курашни бошладилар. Набил Ивадийдан кейин Мурсийни энг кўп танқид қилганлар Суриялик иҳвончилардир. Зуҳайр Салим булардан биридир. Унга кўра, Мурсий Сурияга хорижий ҳужумга қарши чиқиш билан хато қилмоқдадир. Бу ишда хато сиёсат олиб бормоқда. Пишган паловга сув қўшмоқда. Масалани ҳал қиладиган кучингиз бўлса ўртага қўйинг. Бундай кучингиз бўлмаса, бир чеккада ўтиринг. Соя туширманг. Мурсий буларнинг ҳеч бирини қилмаяпти. Бундан ҳам баттари Мурсийнинг Путин билан учрашувда айтган сўзларидир. Русия билан алоқаларни мастаҳкамлаш учун Сурия халқини қурбон қилмоқдадир. Гаплари шулардан иборат: Сурия масаласида Русия билан ҳамфикрмиз. Тўғрироғи, учрашув ҳақида Мурсий шундай деди: Русия билан музокараларнинг асосий мавзуси Сурия масаласи бўлди. Русиянинг Сурия сиёсати Мисрнинг сиёсатидан фарқ қилмайди. Буни айтган афсуски рус томони эмас, Миср томонидир. Бу Тансу Чиллернинг (Туркия собиқ Бош Вазири) бир пайтлар Москвага ташрифи пайтида айтган ва ақлга тўғри келмайдиган шу сўзларига ўхшайди: Кавказлар масаласида Русия билан айни фикрдамиз. Бу нима, чорасизликми, шошқолоқликми? Иккаласи ҳам бор Мурсийнинг аҳволида. Хато рус ҳукумати билан учрашиш эмас, руслар билан айни фикрда бўлишдир. Мурсий бир нарсалар қилишни истайди, аммо бу ишларда жиддий хатоларга йўл қўймоқда.\nАҳмад Довудўғли (Туркия Ташқи Ишлар Вазири) Солиҳий (Эрон Ташқи Ишлар Вазири) билан Сурия масаласида келиша олмаймиз, деганди. Мурсийнинг ўзи ҳам аввал Эроннинг масалани ҳал қилиш тарафида эмас, муаммонинг бир қисми эканлигини айтганди. Энди нима бўлди, Эрон ўзгардими ёки муаммоми? Бунинг устига Эрон Суриядан кейин Ироқда ҳам суннийларга қарши иккинчи жабҳани очди. Бу билан муаммоли нуқталар яна биттага кўпайди. Биз Иҳвонни хато қилсин, дея қўллаб қувватлаётганимиз йўқ. Иҳвон учун Исломни эмас, Ислом учун Иҳвонни қўллаб қувватлаяпмиз. Уларнинг йўллари айриладиган бўлса, бизнинг ҳам Иҳвон билан йўлларимиз айрилади. Чунки ҳеч ким масъум эмасдир…\nХулоса: Бировларнинг хатосини ва зулмини кўриш осон, аммо муҳими бировларнинг хатосини кўриш эмас, у хатони қилмасликдир.\nМустафо Ўзжон (Mustafa Özcan)


МАРКАЗИЙ ҚИЗИЛҚУМ ФОСФОРИТЛАРИ АСОСИДАГИ СУПЕРФОСФАТ\nАмалдаги анъанавий технология билан таққосланганда, олтингугурт кислота дефицити 20-30 % га қисқаради. Технология фосфорит хом ашёсининг ҳар қандай туридан фойдаланишга имкон беради. Оддий супефосфат қўлланилганда, айниқса, шўрланган тупроқда пахта ва буғдойнинг ҳосилдорлиги мос равишда гектарига3–5 ва 5–6 ц/га ошади. Замонавий ишлаб чиқариш технологиясини жорий этиш қишлоқ хўжалигида фосфорли ўғитларнинг етишмаслик даражасини пасайтиради.\nҚишлоқ хўжалигида кенг қўлланилади. Марказий Қизилқум фосфоритлари асосидаги оддий суперфосфат барча қишлоқ хўжалиги экинлари учун юқори турдаги фосфорли ўғит ҳисобланади. Таркибида фосфордан ташқари олтингургут ва кальций мавжуд.


03 июл 2022, Тошкент вақти: 19:41\nАҚШнинг Массачусетс штати губернатори ва парламент аъзолари глобал иқлим исишига сабаб бўлаётган ис газини атмосферага чиқаришни камайтириш мақсадида ширкатлардан уйларни иситишда фойдаланиладиган ёқилғига имкон қадар кўп миқдорда биологик ёнилғи аралаштиришни талаб қилувчи қонун лойиҳасини ишлаб чиқмоқда. Ҳужжатда ёқилғига этанол қўшиб сотган ширкатлардан камроқ солиқ олиш назарда тутилган.\nҲозир Миннесота ва Айова штатлари биологик ёнилғи ишлаб чиқариш ва ундан фойдаланиш бўйича АҚШда пешқадамлик қилмоқда. Ўтган йили Нью-Йорк раҳбарлари биологик ёнилғидан фойдаланишни назарда тутган 20 миллион долларлик дастур ишлаб чиқилганини эълон қилган эди.\nЯқин йилларда Хитой шамол кучидан фойдаланиш бўйича дунёдаги етакчи давлатга айланади. Мутахассислар фикрича, Хитойнинг шимолий қисмидаги чўл ҳудудларида тинмай эсадиган шамол атмосферага чиқарилаётган ис гази миқдорини камайтиришда ёрдам бериши мумкин.\nИкки йил олдин шамол энергиясидан фойдаланиш бўйича ўнинчи ўринда бўлган Хитой 2007 йилда АҚШ, Германия, Ҳиндистон ва Испаниядан кейин бешинчи ўринга кўтарилди. Саноати шиддат билан ривожланаётган Хитойнинг 2008 йилда бу соҳада АҚШдан кейин иккинчи ўринга чиқиши кутилмоқда.\nМутахассислар глобал илиқлашув иқлим билан алоқадор касалликлар, айниқса, ҳашаротлар ва сув орқали юқадиган касалликлар кўпайишига сабаб бўлиши мумкинлигини билдирмоқда. Висконсин университети ходими Жонатан Пац ҳавога энг кўп зарарли газ чиқараётган АҚШ бунинг учун алоҳида масъулиятга эга эканини айтди.\nДоктор Жорж Бенямин эса иқлим ўзгариши АҚШ аҳолиси саломатлигига энг жиддий таҳдид эканини маълум қилди.\nХитойнинг Хенан вилояти суди йўқолиб кетиш хавфи остида бўлган оққушни ўлдирган ва сотиб юборган фуқарони 12,5 йилга озодликдан маҳрум қилди. 42 ёшли Жао Найшун куз фаслида Янцзе дарёсида 37 та оққушни заҳарлаганлик ва бошқа ҳудудда яшовчи фермерга 20 доллардан сотиб юборганликда айбдор топилди. У яна 40 минг юань, яъни 5370 долларлик жаримага тортилди.\n“Синхуа” ахборот агентлиги хабарига кўра, май ойида оққушларни овлаб, унинг гўштини сотган фермер ҳам қамоқ жазосига ҳукм қилинган.\nЙўқолиб бораётган ҳайвон ва паррандаларни ҳимоя қилиш Хитойда долзарб масала ҳисобланмас эди. Бироқ сўнгги йилларда Пекин ҳукумати панда, йўлбарс каби ҳайвонлар ва қушларнинг йўқолиш хавфи остидаги айрим турларини сақлаб қолиш масаласига жиддий эътибор қаратмоқда.\nЎзбекистонда ҳам йўқолиб кетиш хавфи остида турган ҳайвон ва қушлар бор. Улар маҳаллий “Қизил китоб”га киритилган. Бундай турларни сақлаб қолиш учун нафақат ҳукумат, балки халқаро ташкилотлар томонидан ҳам чоралар кўриляпти.\nХусусан, Ёввойи табиат халқаро жамғармаси Марказий Осиёнинг турли минтақаларида 20-аср ўрталаригача яшаган, ҳозирда йўқ бўлиш таҳдидига учраган бухоро кийигини сақлаб қолиш лойиҳасини амалга оширмоқда. Ўзбекистоннинг Зарафшон қўриқхонасида кўпайтирилган бир гуруҳ кийик яқинда ёввойи табиат қўйнига қўйиб юборилди. Бу иш халқаро жамғарманинг Марказий Осиё лойиҳаси томонидан амалга оширилди.\nЛойиҳа директори Ольга Переладованинг айтишича, Зарафшон водийсида яқин вақтларгача кийиклар анчагина бўлган. 10 йил аввал бухоро кийигини Амударё ўтлоқларида ҳам учратиш мумкин эди.\n“Аммо дарё сувининг тошиши, баъзан қурғоқчилик туфайли пода орасида турли касаллик тарқалиш хавфи пайдо бўлди. Сув тошган пайтда эса кийиклар тепа ҳудудларга чиқса, браконьерлар ўлжасига айланиши хавфи пайдо бўлди. Бухоро кийигини сақлаб қолиш учун улар Амударё ўтлоқларидан ташқарида яшаши керак эди. Зарафшон бухоро кийиклари олдин яшаган ҳудудлардан бири бўлгани учун биз уларни ўша жойда кўпайтиришга қарор қилдик”, – дейди Ёввойи табиат халқаро жамғармаси вакиласи.\nҲозир бухоро кийиги ташкилот лойиҳаси доирасида Марказий Осиёнинг уч минтақаси, хусусан, Қозоғистондаги иккита ва Ўзбекистондаги Зарафшон қўриқхонасида кўпайтирилиб, 20-аср ўрталаригача ўзлари яшаган минтақаларга қўйиб юбориляпти.\n“Сўнгги икки йил ичида табиатга қўйиб юборилган кийикларнинг биринчи гуруҳи муҳитга яхши мослашди, ҳатто табиий равишда кўпая бошлади. Улар маҳаллий ҳудудни яхши ўзлаштиряпти. Ўтказилган тадқиқот натижалари парвариш остида кўпайтирилган бухоро кийикларини табиатга қўйиб юбориш мумкинлигини кўрсатди ”, – деди Ольга Переладова.\nУнинг айтишича, 1999 йилда бу лойиҳани амалга ошириш бошланган пайтда минтақада атиги 350–400 бош бухоро кийиги бўлган. 2006 йилда эса Марказий Осиёдаги бухоро кийиги сони мингга етган.


25 ноябрь куни кутилаётган об-ҳаво маълумоти\nГидрометеорология хизмати марказининг хабарига кўра, 25 ноябрь куни Тошкент шаҳрида ҳаво ўзгариб туради, кечга томон бироз ёмғир ёғиши мумкин. Шарқий шамол йўналишини ўзгартириб ғарбдан 7-12 м/с тезликда эсади. Ҳарорат кечаси 7-9° илиқ, кундузи 18-20° илиқ бўлади.\nСамарқанд, Жиззах ва Сирдарё вилоятларида ҳаво ўзгариб туради, ёғингарчилик кутилмайди. Шарқий шамол йўналишини ўзгартириб ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 6-11° илиқ, кундузи 15-20° илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Шарқий шамол йўналишини ўзгартириб ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 6-11° илиқ, кундузи 17-22° илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 1-6° илиқ, кундузи 10-15° илиқ бўлади.


ФАРҒОНА – “Автобус ҳайдовчиларининг ҳаракат вақти телефондан фойдаланиши одатга айланмоқда”\n18 январ 2021, Тошкент вақти: 16:14\nФАРҒОНА. “Фарғона вилоятидан ёзмоқдаман. Жамоат транспорти, хусусан, автобус ҳайдовчиларининг ҳаракат вақти телефондан фойдаланиши одатга айланиб қолган. Баъзан ҳаракат вақтида интернетдан сурат томоша қилишса, баъзан бир-бирлари билан суҳбатлашиб кетишади.\nМактубга илова қилинаётган суратлар жорий йил 27 июнь куни соат 6:30 ларда Фарғона–Қувасой йўналишида ҳаракатланаётган автобусда олинди. Ҳайдовчи манзилга етгунча йўловчилар ҳаётини таҳликага қўйиб Телеграм тармоғидан фойдаланиб келди. Унинг на ташқи кўриниши, на хулқ-атвори қоидаларига мос эди! Ҳайдовчига ўзининг ҳаёти қадрли эмасдир, лекин йўловчиларнинг ҳаётини хавфга қўйишга ким ҳуқуқ берди?! Бу ҳолат текширилиб, адолатли қарор қабул қилинади деган умиддамиз”.\n(Бу хабар Озодликка 27 июнь куни келди)


Ал-Кувайтда масжиддаги терактга алоқадор бўлган шахслар устидан суд иши бошланди\n06:20 / 05.08.2015\nКувайт пойтахти Ал-Кувайтда жорий йилнинг июнь ойи охирида масжидда содир этилган теракт бўйича суд иши бошланди. 29 судланувчига 27 кишининг ҳаётига зомин бўлган масжидда содир этилган портлашга алоқадорлик бўйича айблов қўйилди.\nГумон қилинаётганлар орасида 7 нафар Кувайт фуқароси, 5 нафар саудиялик, 3 нафар покистонлик ва яна турли миллатдаги 14 киши (улардан 13 нафари Кувайтда ноқонуний яшаган) бор.\nКувайт депутатлари айбланувчиларга олий жазо – ўлим жазоси тайинланишини сўрамоқдалар. “Мамлакат хавфсизлигини қўпориш ва бегуноҳ одамларни қўрқитмоқчи бўлганларни қаттиққўллик билан жазолаш керак”, деб айтди депутатлардан бири Султон ал-Лухайсим. Унинг айтишича, “айбланувчилар муқаддас рамазон ойида ибодат қилаётганлар бегуноҳ одамларнинг қотиллиги учун қатл этилишлари керак”.\nМаълумот учун, 26 июнда террорчи-худкуш Ал-Кувайт марказидаги Ас-Собир туманида жойлашган шиалар масжидида бомбани ҳаракатга келтиргани оқибатида 27 киши ҳалок бўлган, 227 киши жароҳатланган эди. Теракт учун жавбгарликни “ИШИД” террорчилик ташкилоти ўз зиммасига олган.


Forbes журнали Россиянинг таниқли шахслари рейтингини тузиб чиқди\n15:43 / 21.07.2016\nForbes журналининг Россиядаги шахобчаси мамлакатнинг 2015/2016 йиллардаги машҳур кишиларининг ишлаб топган даромади, ОАВлари ва интернет фойдаланувчиларининг эътиборига кўра рўйхатини тузиб чиқди.\nРўйхатни бу сафар ҳам бир йилда 21,9 млн доллар даромад кўрган машҳур теннисчи Мария Шарапова бошқариб турибди. Унинг исми ОАВда 12,5 минг мартадан кўп бора ёдга олинган. Интернет фойдаланувчилари "Яндекс" қидирув хизматига 880 минг мартага яқин унинг исми шарифини киритган. Айтиш жоизки, Шарапова тўққизинчи маротаба Forbes журналининг россиялик юлдузлари рўйхатини бошқармоқда. У, икки марта – 2011 ва 2012 йилларда иккинчи ўринга муносиб кўрилган, холос. Иккала ҳолатда ҳам уни қўшиқчи Стас Михайлов ортда қолдирганди.\nИккинчи ўринга қўшиқчи Григорий Лепс 9 млн долларлик даромади билан жойлаштирилган. Бироқ, уни рўйхатдагилар орасида интернетда энг кўп – 10 млн мартадан кўп қидиришган.\nУчинчи ўринни Сергей Шнуров эгаллаган. Унинг даромади 11 млн долларни ташкил этган, ОАВда 3,4 минг марта ёдга олинган, интернетда 6 млн мартадан кўп марта қидирилган. Forbes россиялик юлдузлар рўйхатининг топ ўнлигига шунингдек, Филипп Киркоров (7,6 млн доллар), Александр Овечкин (12,1 млн доллар), Наталья Водянова (7 млн), Сергей Лазарев (1,3 млн), Егор Крид (3,6 млн), Земфира (6 млн) ва Евгений Малкин (9,9 млн доллар) киритилган.


18:07 / 28.12.2017 2238 pdf Ўқиш режими + -\nУламолар: ижмоъни ижмоъ билан, Қуръон ва суннатни қиёс билан насх қилиб бўлмайди, деганлар. Бу борада ихтилоф йўқдир.\nНасх бир қанча турларга бўлинади:\n– Насх бир ҳукмни бекор қилиб, ўрнига бошқа нарса келмайди. Мутъа никоҳи насх бўлгани бунинг мисолидир.\nЛекин бу ҳам насхнинг таърифига тўғри келмайди. Бу насх эмас, ҳукмнинг бекор бўлишидир. Демак, «насх» сўзи баъзи пайтда ҳукмни бекор қилишга ҳам ишлатилган экан.\n– Бир ҳукмни насх қилгандан кейин унинг ўрнига янги ҳукм келадиган бўлса, мана шу ҳукм мансухдан енгил ёки у билан баробар ёхуд мукаллафнинг нафсига оғир ботадиган бўлиши ҳам мумкин.\nБир ҳукмни насх қилиб, ўрнига бошқа ҳукм келтиришга мисол: ота-она ва қариндошларга васият қилиш вожиблиги меъросни тақсимлаш ҳукми билан алмаштирилган.\nИккинчи мисол: ўн олти ой давомида қибла Байтул Мақдис тарафга бўлиши ҳукми насх қилиниб, Каъбаи Муаззамага юзланиш амр бўлди. Демак Байтул Мақдисга юзланиш бадалига Каъбага юзланиш жорий бўлди.\nЯна: аввал аёллар бир йилгача идда тутиши ҳақида гап бор эди. Унинг ўрнига «Эри ўлган аёллар тўрт ой ўн кун идда тутсин» деган бадал келди.\n– Байтул Мақдисни қўйиб, намоз вақтида Каъбага юзланиш ҳақида бўлган насхда носих билан мансух амалий жиҳатдан тенгдир.\n– Эри ўлган аёл бир йил идда тутиши тўрт ойу ўн кунга алмаштирилганда бадал енгил бўлиб келяпти.\n– Бир нарсани насх қилиб, ўрнига оғирроқ, шиддатлироқ бадални келтириш жумҳур наздида жоиздир. Яъни, мансухнинг ўрнига келган носих мансухдан кўра оғирроқ ва шиддатлироқ бўлиши жумҳур наздида жоиздир. Чунки, шариатнинг ҳукмидан кўзланган манфаат баъзи бир вақтларда енгил ҳукмдан кейин оғирроқ ҳукмни тақозо қилиб қолиши мумкин.\nМисол учун, мутъа никоҳига аввал рухсат берилиб, кейин насх қилиниши енгилдан оғирга ўтиш маъносини англатади.\nОшуро рўзасини насх қилиб, Рамазон рўзасини фарз қилиш ҳам енгилдан оғирга ўтиш ҳисобланади.\nМана шуларнинг барчасида носих аввалги ҳукмдан оғирдир, лекин шундай бўлса ҳам, бунда мукаллафларнинг фойдаси кўзда тутилгандир. Бу ҳақийқат Қуръони Каримда ҳам зикр қилинган.\nЯллоҳ таоло шундай деб марҳамат қилади:\n«Оятлардан биронтасини насх қилсак ёки унуттирсак, ундан яхшисини ёки унга ўхшашини келтирурмиз. Аллоҳ ҳар нарсага қодир эканини билмадингми?» («Бақара» сураси, 106-оят).\nБу ердаги «ундан яхшиси» шиддатлироқ ёки ўзи билан тенг ёки енгилроққа ўтказиш билан юзага чиқиши мумкин.\nНасх очиқ-ойдин ёки зимний бўлади.\n– Очиқ-ойдин насхда шариат Соҳиби олдинги ҳукмни бекор қилганини очиқ-ойдин эълон қилади.\n«Сизларга сирли суҳбатингиздан аввал садақа бериш оғир келдими?! Агар бажармасангиз, (майли) Аллоҳ афв қилди. Бас, намоз ўқинглар ва закот беринглар. Ва Аллоҳга ва Унинг Расулига итоат қилинглар. Аллоҳ қилаётган ишларингиздан хабардордир» («Мужодала» сураси, 13-оят).\nНабий соллаллоҳу алайҳи васаллам ҳам суннатда собит бўлган насхни очиқ-ойдин баён қилганлари ҳақида ривоятлар бор.\n«Сизларни қабрларни зиёрат қилишдан қайтарган эдим, энди қабрларни зиёрат қилаверинглар. Чунки, у дунёдан зоҳид қилади ва охиратни эслатади», – дедилар».\nБу ерда насхнинг ҳикмати матннинг ўзида очиқ-ойдин айтилган.\n– Зимний, яъни, очиқ-ойдин бўлмаган насхда унинг ҳикматини шариат Соҳиби очиқ-ойдин айтмайди. Лекин собиқ ҳукмига тескари ҳукмни жорий қилади. Бас, кейингиси олдингисига зимний насх қилувчи бўлади.\nМисол учун, мерос қолдирувчининг ота-она ва қариндошларга васият қилиши ҳақидаги ҳукм мерослар ояти ила насх қилинган. Икки ҳукм бир-бирига қарама-қарши. Бас, васият ҳақидаги ҳукм меърос ояти билан зимний насх бўлди.\nНасх умумий ёки жузъий бўлиши мумкин.\n– Жузъий насхда шариат Соҳиби олдинги ҳукмнинг баъзи ҳолатларини ёки баъзи афродларга нисбатанини ботил қилади. Аввал умумий ҳукмни шариатга киритади. Сўнгра, бир муддат ўтиб баъзи афродларга хос бўлган ёки баъзи бир қайдлар билан қайдланган ҳукмни жорий қилади.\nМисол учун, бировни зинода айблаганларнинг жазосини жорий қилиш борасида «Нур» сурасида келган оятда Аллоҳ таоло шундай деб буюради:\n«Покиза аёлларга (бўҳтон) тоши отиб, сўнгра тўртта гувоҳ келтира олмаганларни саксон дарра уринглар ва уларнинг гувоҳлигини абадий қабул қилманглар. Ана ўшалар фосиқлардир» (4-оят).\nМана шу оятда ҳар бир покиза аёлни зинода айблаган бўҳтончи тўртта гувоҳ келтира олмаса, умумий тарзда саксон дарра урилиши кераклиги амр қилинган.\nКейин Аллоҳ таоло эр-хотинлар орасида зинода айблов содир бўлган ҳолатда лиъон ҳукмини жорий қилиб, уларга алоҳида ҳукм чиқарди. Мана шуни «жузъий насх» дейилади.\nДемак, эр хотинини зинода айбласа, унга дарра урилмайди, балки хотини билан мулоъана қилиши талаб қилинади. (Бу насх эмас, тахсисдир.)\n– «Куллий насх» собиқ ҳукмнинг барча мукаллафлар учун бутунлай бекор қилинишидир. Мисол учун, ота-онага ҳамда қариндошларига васият қилиш вожиблигини мерос ҳукмини баён қилувчи оятлар куллий насх қилинган.\nШунингдек, бир йил идда ўтириш ҳақидаги ҳукмни тўрт ойу ўн кун идда ўтириш ҳукми ила насх қилинган.\nБу ерда куллий насх бўлди – бир йил тўғрисидаги ҳукм кетди, ўрнига тўрт ойу ўн кун келди.\nЯъни, насхни қабул қиладиган ва қабул қилмайдиган нарсалар. Абадий ва вақтинчалик бўлмаган барча шаръий ҳукмлар насхнинг маҳаллидир. Шунга биноан, барча ҳукмлар ҳам насх бўлавермайди. Яъни, ҳамма ҳукм ҳам насхни қабул қилувчи эмас.\nҲукмларнинг ичида насхни қабул қиладигани ва қабул қилмайдигани бор.\nЯхшилиги ҳам, ёмонлиги ҳам замон ўзгариши билан ўзгарадиган ҳукмлар насхни қабул қиладиган ҳукмлардир.\nНасхни қабул қилмайдиган ҳукмлар уч хил бўлади:\n– Биринчиси: абадийликни ифода қилувчи лафзлар билан келган насслар.\nМисол учун, оят «холидийна фийҳа абадан» «унда абадий, бардавом қолурлар» деб тугаган бўлса, насх бўлмайди.\n«Вала тақбалуу лаҳум шаҳаадатан абадан» «Ва улардан абадан гувоҳликни қабул қилманглар» деганга ўхшаган абадийликни ифодаловчи насс(матн) бўлса ҳам, насх бўлмайди.\n– Иккинчиси: ўтган ишларнинг мазмунидан хабар бўладиган бўлса ҳам, насхни қабул қилмайди.\n– Учинчиси: шариатнинг асосий ҳукмларидан бўлиб, яхшилиги ҳам, ёмонлиги ҳам замон ўзгариши билан ўзгармайди.\nМисол учун, дийннинг аслига боғлиқ бўлган ҳукмлар, эътиқодий масалалар, ибодатлар, Исломнинг катта асослари, «шўро», «адолат» каби тушунчаларни насх қилиб бўлмайди.\nШунингдек, фазийлатларнинг онаси бўлган гаплар, уларга тенг бўлган нарсалар, садоқат, омонат, иффат, ёлғон, хиёнат, фаҳш тўғрисидаги гаплар ҳам ҳеч қачон насх бўлмайди.\nБундай нарсаларнинг насх бўлишини тасаввур ҳам қилиб бўлмайди. Чунки, улар чиройли, яхши ёки қабиҳ нарсалар бўлиб, ҳар замонда бирдай ҳолатда туради.\nМатнга зиёда қилиш билан насх қилиш\nУламолар «Мавжуд матнга зиёда бўлиши ила насх бўладими ёки йўқми?» деган масалада икки хил фикр айтишган.\nЖумҳур: зиёда тахсисдир, насх эмасдир, дейди.\nҲанафийлар: насхдир, тахсис эмасдир, дейишади.\nБуларнинг фарқли қараши қуйидагича: матндан чиққан ҳукмга мустақил бўлмаган зиёда боғланади ва у кейин келган аввал йўқ эди.\nМисол учун, тоҳарат қилиш пайтида ниятни шарт қилиш ҳақидаги масала. Жумҳур мазкур ҳолатда «Албатта, амаллар ниятга боғлиқдир» ҳадисига биноан ниятни шарт қилади. Бунда тоҳарат ҳақидаги оятда «ният қилинглар» деган гап йўқ бўлса ҳам, унга ниятни зиёда қилинди.\nЖумҳур мана шундай зиёдани «тахсисдир, насх эмас», дейдилар, Ҳанафийлар эса, ҳар қандай зиёдани «насхдир, тахсис эмас» дейишади.\nШунингдек, оятда бикр (уйланмаган йигит ёки қиз) зинокорни дарра уриш келган. Убода ибн Сомитнинг ҳадисида эса, дарра уриб бўлгандан кейин бир йил сургун қилиш ҳақида зиёда келган. Оятдаги дарра уриш ҳақидаги ҳукмга зиёда тарзда сургун қилиш қўшилмоқда.\nБайтуллоҳни тавоф қилишда тоҳаратни шарт қилмоқ ҳам юқоридагига ўхшаш зиёдадир. Оятда «тоҳаратлик бўлсин» деган гап йўқ. Лекин ҳадисда: «Байтнинг тавофи намоздир», дейилган. Намозга тоҳарат керак бўлгани каби, тавофга ҳам тоҳарат керак бўлади.\nЮқорида зикр қилинган мисолларни жумҳур «тахсис ёки қайдлашдир, насх эмас» десалар, ҳанафийлар «насх» дейдилар.\nЖумҳур билан ҳанафийларнинг бу борада қилган хилофларининг фойдаси қуйидагича зоҳир бўлади:\nОят ёки ҳадисга зиёда бўлиб келаётган нарсалар насх бўлмаслиги оҳод хабар ёки қиёс билан баён этилмоқда. Ҳанафийлар ана шу зиёдани «насх» деб қабул қиладилар. Чунки, зиёда оҳод хабар ёки қиёс билан собит бўлиши мумкин эмас. Қолаверса, оҳод хабарнинг ҳам, қиёснинг ҳам мутавотирни, Қуръонни насх қилишга кучи етмайди.\nМана шунга биноан, ҳанафийлар тавоф пайтида тоҳарат қилмоқ, зиҳорнинг каффороти ва қасамнинг каффороти учун озод қилинадиган қулнинг мўмин бўлиши, тоҳарат қилганда ният қилиш каби амалларни «шарт эмас» деганлар.\nЖумҳур мазкур зиёдани «насх эмас» дейдилар. Зиёда оҳод хабар билан ёки қиёс билан ёки иккаласидан бошқа йўл билан келади. Буларнинг барчаси «зонн»ни ифода қилади.\nМисол учун, разоънинг собит бўлиши учун, шофеъийларнинг наздида, беш марта эммоқ керак. Оятда эса, у гап айтилмаган. Шофеъийлар беш марта эмишни шарт қилиб қўйишади, чунки ҳадисда бу нарса бор.\nШунингдек, шофеъийларнинг наздида, ким намоз ўқиса, ўзи ёлғиз ўқийдими, жамоатда ўқийдими, «Фотиҳа» сурасини ўқимоғи намознинг шартларидан бир шартдир.\nҚуръонда эса, «Қуръондан муяссар бўлганингизча ўқинг» дейилган, «Фотиҳа» ўқилсин» деган гап йўқ. Лекин шофеъийлар «Фотиҳа»сиз намоз йўқ» деган ҳадисни оладилар.\nҲанафий мазҳаби ушбу қоидани тутишлари оқибатида кўп саҳиҳ оҳод ҳадисларни тарк қилганлар. Мисол учун, тоҳаратда ният шарт эмас, деганлар. Гарчи бу борада ҳадис бўлса ҳам. Шунингдек, намозда «Фотиҳа»ни тайин қилиб ўқиш шарт эмас, деганлар. Гарчи «Фотиҳа»сиз намоз йўқ» деган ҳадис бўлса ҳам.\nҲанафийлар бир дона гувоҳ ва етмай қолган битта гувоҳнинг ўрнига қасам ичса бўлаверади, деган гапни ҳам, зиҳор ва қасамхўрликнинг каффоротини адо қилиш пайтида озод қилинадиган қулнинг мўмин бўлишини ҳам олишмаган.\nШундай бўлса ҳам, улар ҳамма ижтиҳодларида бирдек мана шу қоидага амал қилмаганлар. Баъзи жойларда бу қоидани тарк қилиб, ҳадисни олган ҳолатлари ҳам бор.\nҲанафийлар муомалот бобида Қуръон шарт қилиб қўймаган шартларни олишган. Мисол учун, бир киши байъ қилиб туриб, орқасидан шарт қўйса, қилган байъи ботил бўлади, дейишган. Бу ерда Қуръонга эмас, ҳадисга амал қилишган.\nНасх ҳақида ўрганиб чиққан маълумотларимиздан чиқадиган асосий хулосалардан бири шуки, Усулул фиқҳ олимлари ҳам бу мавзуда гапни чўзиб юборганлар ва кўпгина насх эмас ҳолатларни ҳам «насх» деб атаганлар.\nАгар мазкур «насх» деб аталган ҳолатларни ҳамма иттифоқ қилган «Насх» шаръий ҳукмнинг ундан кейин келган шаръий далил билан бекор қилинишидир» қоидасига солиб чиқсак, насх эмаслиги аён бўлади.\nАммо, минг афсуски, кўп ҳолатларда мазкур қоида унутилиб, эски китобларда келган матнларга кўпроқ эътибор берилгани мулоҳаза қилинади.\nМаълумки, қадимда хослашни ҳам «насх» дейишган, аммо бу шаръий истилоҳдаги насх эмас, унинг маънолари бошқа, таъвийллари бошқадир. Саҳобаларнинг ўз истилоҳлари бўлган. Улардан кейинги авлодларнинг ҳам ўз истилоҳлари бўлган. Кўпинча «насх» сўзини турли маъноларга ишлатилган. Мисол учун, насхнинг «кўчириш» маъноси бор, «нусха олиш» маъноси бор ва бундан бошқа маънолари ҳам бор.\nЛекин ҳақийқий шаръий истилоҳдаги насх бўлиши учун, шаръий ҳукм кейин келган шаръий далил билан амалдан қолиши қоидасига мувофиқ бўлиши керак.\n18:02 / 28.12.2017 2058\n11:36 / 29.12.2017 4158\n1734 14:05 / 26.03.2020\nМерос масаласида улушлар йиғиндиси махраждан кам бўлиб қоладиган ҳолатлар ҳам бор. Бунда мерос умумий махражга бўлинса, ҳақдорлар ўз улушларини олгандан сўнг яна давоми...\n613 11:00 / 13.04.2020\n1420 14:00 / 10.08.2019\n1225 15:05 / 21.07.2020


Ички касалликлар сабаб пайдо бўлган доғларни қандай йўқотиш мумкин? - Zamin.uz\nССВ матбуот хизмати Республика ихтисослаштирилган дерматология ва косметология илмий амалий тиббиёт маркази бўлим мудири, тиббиёт фанлари доктори, профессор Шаҳноза Мавлонова билан cуҳбат уюштирди.\n— Теримиз ҳимоя қатламимиз билан биргаликда чиройимиз ҳамдир. Унинг соғлом, кўркам нур сочиши учун қандай таомланиш зарур? Аксинча, қандай амалларимиз теримиз гўзаллигига раҳна солади?\n— Терининг гўзаллиги овқатланиш рациони билан боғлиқ. Илмий изланишлар натижасида шу нарса фанга аниқ бўлдики, инсон қанчаллик тўғри ва соғлом овқатланса, нафақат соғлиғи яхшиланади, балки териси ҳам кун сайин чирой очади. Организм биринчи навбатда оқсил ва витаминларга тўйинган бўлиши зарур. Албатта микроелементларнинг ҳам тери соғлом нур сочишида ўз ўрни бор. Йод, селен, магний, цинк, мис, калсий, калий ҳам меъёрида бўлиши шарт.\nМунтазам фаст-фуд истеъмол қилиш, ёғли овқатлар меъёрини билмаслик, ширинликларни пала-партиш ейишлик ошқозон-ичак тизими фаолияти бузилишига олиб келади. Озиқ моддаларнинг ёмон сўрилиши овқат ҳазм бўлишини секинлаштиради ёки аксинча. Мана шу бузилишларнинг барчаси терининг ташқи кўриниши салбий ҳолга келишига сабаб бўлади. Шунинг учун дерматологлар бевосита гастроентерологлар билан биргаликда ҳамкорликда ишлайди.\n— Ҳомиладорликнинг охирги уч ойлигида терида қичишиш, ачишиш ва майда тошмалар кузатилади. Айтинчи, ҳомиладорлик теридаги асоратларсиз ўтиши учун бўлажак оналар нималарга аҳамият қаратиши лозим?\n— Ҳомиладорлик даврида она организмидаги ўзгаришлар жуда кескин ўтади. Аёл организми бошқача тарзда ишлайди.\nҲомиладорликдан олдин тошмалар патология ҳисобланса, ҳомиладорлик билан боғланган гормонал ўзгаришлар даврида айнан шу тошмалар норма, деб қабул килинади. Ҳомиладор аёлларда тошма кузатилса, зудлик билан шифокорга мурожаат қилиш керак. Агар тошмалар терининг юза қисмида жойлашган бўлса ҳуснбузарларни эслатади. Лекин шуни ёдда тутиш керакки, юздаги тошмалар қизилча, герпес, сувчечак каби хавфли вирусли касалликлар аломати бўлиши ҳам мумкин.\nҚолаверса, ҳомиладор аёлларнинг кўкрак ва орқа елка соҳаларидаги тошмалар кўпинча юқумли касалликлар, ичак функционал бузилишлари натижаси бўлиши мумкин. Юкоридаги ҳолатлар кўпинча ҳомиладорликни охирги уч ойликда кузатилади.\n— Қайси ички касалликлар ҳисобига юзга доғ тушади?\n— Кўзгу қаршисига туриб, юзингизга диққат қилинг: ранги тиниқми, ҳуснбузар ёки тошма бўлса, катталиги, ҳолати ва миқдори қанча? Доғни кўрсангиз унинг ўлчами ва юзнинг қайси қисмидан жойлашганига қаранг. Ишониш қийин-у, лекин юзнинг ҳар бир қисмидаги камчилик ички аъзоларнинг у ёки бу тури билан боғланган бўлади.\nМасалан, ошқозон-ичакларда муаммо бўлса, юз ёноқларининг ўрта қисмида ҳуснбузар пайдо бўлади. Безовталик сурункали тус олиб, хасталикка айланса, доғ пайдо бўлиши мумкин. Юз тузилиш, ҳолати ва кўринишига қараб ташхис қўйиш тиббиётда оммалашган усуллардан бири. Зеро, юз соҳасига доғ тушиши, ҳуснбузар ёки тошма чиқиши ўз-ўзидан содир бўлмайди. Одатда мазкур ҳолат бир қатор омиллар билан тахмин қилинади.\nГормонал баланс мувозанати ўзгариши (кўпинча хомиладор аёлларда, юз, бўйин ва қорин соҳасига доғ тушиши билан кузатилади);\nПешоб ажратиш йўли ҳамда жигардаги ўзгаришлардаги тери пигментацияси (қўл кафти юзасидаги майда доғлар, юз ёноқларига ёйилгани);\nҚалқонсимон без фаолиятидаги ўзгаришлар, сийдик қопи яллиғланиши, авитаминоз ҳам доғ юзага келтириши мумкин (пешона икки чаккаси, қўл кафти ёки оёқдаги доғ);\nҚуёшда узоқ вақт тобланиш меланин синтезини фаоллаштиради. Бу эса асосан юзда доғ пайдо бўлишига олиб келади (ёноқ, бурун атрофидаги доғ, куракдаги майда сепкил);\nСтресс ва асабийлик. Маълумотларга кўра асабий кишиларда доғ пайдо бўлиши кўпроқ кузатилади (бўйин соҳаси, қулоқ атрофида юзага келган доғлар);\nТашқи муҳит таъсири, иш фаолияти кимёвий моддалар билан боғлиқ бўлса, нотўғри танланган пардоз воситалари, ўринсиз бажарилган косметик муолажалар ҳам доғ тушишига олиб келади.\n26-10-2020, 11:50, Жамият\n25-10-2020, 11:27, Жамият\nКўмирда пиширилган гўштни истеъмол қилиш қаришни тезлаштиради\n12-10-2020, 20:20, Жамият\nҚандли диабетнинг қайси турлари хавфли экани ҳақида маълумот берилди\n2-10-2020, 07:00, Жамият\n23-08-2019, 13:54, Жамият\nЎзбеклар дунёда энг носоғлом овқатланувчи миллатлардан экан\n6-04-2019, 08:20, Жамият


Она дельфин ўз фарзандини жон-жаҳди билан тирилтиришга уринмоқда – юракни эзадиган видео - 08.06.2019, Sputnik Ўзбекистон\nДельфиннинг ўлик жигарбандини тирилтиришга уринаётгани тасвирланган видео кўпчиликнинг кўзини ёш тўлдирди ва ҳар қандай бағритошнинг қалбини тирнади. 08.06.2019, Sputnik Ўзбекистон\n12:38 08.06.2019 (янгиланди: 11:58 10.06.2019)\n© AFP 2018 / HECTOR GUERREROДельфин в море. Архивное фото.\nДельфиннинг ўлик жигарбандини тирилтиришга уринаётгани тасвирланган видео кўпчиликнинг кўзини ёш тўлдирди ва ҳар қандай бағритошнинг қалбини тирнади.\nЭътиборингизга ҳавола қилинаётган видео Флоридадан узоқ бўлмаган Клируотер пляжи яқинида See Through Canoe денгиз компанияси операторлари томонидан тасвирга олинган.\nЛавҳада урғочи дельфин қандай қилиб умидсизлик ила жигар порасини жонлаштиришга уринаётганини кўриш мумкин. Муштипар она тумшуғи билан бир неча марта дельфинчани туртиб-туртиб қўяди, сўнгра у билан сувга шўнғийди.\nУзоқ вақт онаи зор ўз фарзандини қўйиб юбормайди. Унинг тез орада кўз очиб, сузиб кетиши илинжида қўлидан келадиган ҳар бир нарсани қилишга шай.\nҚайғуга ботган дельфинга бошқа бири ҳамроҳлик қилади. Операторларнинг сўзларига қараганда, у она дельфинга фарзандини қутқаришда кўмаклашган.\nThe Daily Mail нашрининг ёзишича, кичкинтой дельфинни кема уриб юборган.


“Камолот” ёшлар ижтимоий ҳаракати томонидан Тошкент шаҳар ҳокимлиги, Маданият ва спорт ишлари вазирлиги, Маънавият тарғибот маркази ҳамда бошқа ташкилотлар ҳамкорлигида ўтказилган тадбирларда кенг жамоатчилик вакиллари, Зулфия номидаги Давлат мукофоти, “Ўзбекистон белгиси” кўкрак нишони соҳиблари, Президент стипендиантлари, турли номдор стипендиялар совриндорлари, спортчилар, таълим муассасаларида таҳсил олаётган иқтидорли ва фаол ўқувчи-талабалар ҳамда пойтахтимиз меҳмонлари иштирок этишди.\nВазирлар Маҳкамасининг 2014 йил 23 апрелдаги “Тошкент шаҳрида “Фавворалар сайли” ёшлар оммавий-маданий тадбирларини ташкил этиш чора-тадбирлари тўғрисида”ги қарорига мувофиқ уюштирилган мазкур сайил барча-барчада катта қизиқиш уйғотди.\nТарихчи олимларимизнинг айтишича, фавворалар мамлакатимизда қадимдан мавжуд бўлган. Хусусан, Испания элчиси Клавиxo Сoҳибқирoн бoбoмиз Амир Темурнинг “Дилкушo” бoғида бўлганида беҳад ҳайратга тушиб, ўз таассурoтларини қуйидагича баён этган: “Пoдшoҳ сарoйида суви тепага oтилиб турган фаввoра бўлиб, унда қизил oлмалар қалқиб турарди…”. Клавиxoнинг ажабланганича бoр. XIV-XV асрларда юртимизда урф бўлган фаввoралар ҳали Еврoпа xалқлари учун нoтаниш эди.\nҚадимий фаввoраларни, шунингдек, Алишер Навoий асарлари ва “Бoбурнoма”га ишланган миниатюраларда ҳам кўриш мумкин. Ўз даврида, фаввoралар ёйсимoн, тўртбурчак шаклларда бўлиб, атрoфи ва ичи тўқ қизил ҳамда oқ мармар тoшлар билан безатилган. Анвoйи гуллар уларга янада кўркамлик баxш этган. Маxсус тайёрланган сoпoл қувурлар oрқали келиб, oтилиб чиққан сув ҳoвузчаларга тушиб, яна ёпиқ ариқлар oрқали чиқиб кетган.\nOлиб бoрилган арxеoлoгик қазилмалар натижасида бундай фаввoралар Шаҳрисабздаги Oқсарoйда, Самарқанддаги “Дилкушo” бoғи ҳамда Буxoрoдаги Ситoри Мoҳи Xoса сарoйида бўлгани аниқланган. Мураккаб муҳандислик-қурилиш ечими асoсида бунёд этиладиган фаввoралар аждoдларимизнинг бунёдкoрлик салoҳияти, меъмoрчилик санъати нақадар юксак бўлганлигидан далoлатдир.\nИстиқлол йилларида Президентимиз раҳнамолигида юртимизнинг ҳар бир ҳудудида улкан бунёдкорлик ишлари амалга оширилмоқда. Айниқса, пойтахтимизда рўй бераётган бундай эзгу ишлар, аввало, аҳолига қулайликлар яратиш, келажак авлод манфаатларини кўзлаб, ҳудуд иқлимини инобатга олган ҳолда бўй кўрсатмоқда. Шу тариқа шаҳар қиёфаси аждодларимиздан қолган тарихий кўркини йўқотмасдан, замонавийлик касб этаётир. Мустақиллик майдони, “Ўзбекистон” халқаро анжуманлар саройи, Симпозиумлар саройи ва Алишер Навоий номидаги Миллий кутубхонани ўз ичига олган “Маърифат маркази”, Ҳазрати Имом (Хастимом) мажмуаси, “Шаҳидлар хотираси” ёдгорлик мажмуи, Амир Темур хиёбони, “Бунёдкор” спорт мажмуаси каби иншоотларимиз бугун юртимизга ташриф буюраётган хорижлик меҳмонларни мафтун этаётгани ҳам бежиз эмас.\nПойтахтимизни янада мафтункор қилиб кўрсатаётган фаввoралар истирoҳат бoғлари, xиёбoнлар, бинoлари кoмплекси, йирик санoат кoрxoналари, таълим муассасалари, меҳмoнxoналар, шифoxoналар ҳудудида ўзига хос ансамблни ташкил этмоқда.\nФаввoралар бунёд қилиш мураккаб муҳандислик лoйиҳалари ва юқoри теxнoлoгиялардан фoйдаланишни тақозо этади. Уларнинг ҳар бири ўзига xoс меъмoрий қурилма бўлиб, ён-атрoфга салқинлик таратиб, ҳавo ҳарoратини 3-6 даражагача пасайтириши мумкин. Шу бoис уни бунёд этиш ишларида ҳар бир жиҳат алоҳида эътибoрга oлинади.\nМутаxассисларнинг таъкидлашича, фаввoралар инсoн салoматлигига ижoбий таъсир кўрсатади. Улар дам oлувчига ҳузур баxш этиб, чарчoқни чиқариш, кайфиятни кўтариш xусусиятига эга. Шаҳарда фаввoралар ана шу вазифани бажаради. Қечқурунлари фаввoра жилoсига тикилиб, ундан баҳра oлган oдамнинг қoн айланиш тизими ва мия фаoлияти яxшиланади, асаблари тинчланади.\nБундай фаввoралар ҳoзир Тoшкентнинг ҳар бир гўшасида мавжуд. Шаҳримизни тoмoша қилган кишини бири-биридан кўркам фаввoралар дурлар сoчиб қаршилайди. Жазирама кунларда уларнинг қадр-қиммати бисёр эканлигини ҳар биримиз дилдан ҳис қиламиз.\nКеча пойтахтимизда “Фавворалар сайли” доирасида ўтказилган ҳар бир тадбирда халқимиз суйган санъаткорлар, шоир ва ёзувчилар, сўз усталари, кино ва театр актёрлари ҳамда эстрада хонандалари қатнашди.\nТадбирлар давомида ёш шоирларнинг мушоиралари, Тошкент шаҳридаги “Баркамол авлод” болалар марказлари, мусиқа ва санъат мактаблари ўқувчилари ҳамда ёш рассомларнинг ижодий ишлари кўргазмаси ташкил этилди.\nСув пуркаб турган фаввoралар юртимизнинг тинчлиги, кўнгиллар xoтиржамлигидан далoлатдир. Зерo, тинчлик, xoтиржамлик ҳукм сурган юртдагина xалқ бунёдкoрлик ишларига қoдир бўлади.\n— Бундай гўзал байрамлар фақатгина тинч, осойишта, фаровон юртга хосдир. Дугоналарим билан Мустақиллик майдонидаги фаввораларни сайр қилдик. Бу ердаги ажиб манзарадан баҳридилимиз очилди, кайфиятимиз кўтарилди. Отилиб чиқаётган сувнинг жилваси, мусаффолиги инсон қалбига эзгулик, гўзаллик, хотиржамлик улашади.\nРеспублика фан олимпиадаси ғолибаси:\n— Фавворалар тимсолида навқирон ёшлик шиддатини, гўдакнинг беғубор кулгисини кўргандек бўлдим. Анъаналарни ардоқлаган халқ юксалади. Анъаналари тирик, навқирон миллат ҳеч қачон танлаган йўлидан адашмайди. Назаримда, “Фавворалар сайли” шу Ватанга дахлдорлик ҳисси билан яшаётган инсонларнинг ҳеч бирини бефарқ қолдирмайди.\nЧОНГ Жу Ён,\nсайёҳ (Жанубий Корея):\n— Алишер Навоий номидаги Ўзбекистон Давлат Академик Катта театри олдидаги мусиқали фаввора мафтункорлиги ва ўзига хослиги билан ажралиб турар экан. Қалбларда жўшқин ҳисларни уйғотгувчи мусиқаларга ҳамоҳанг ҳаракатланиб, камалак рангида ажиб манзара касб этиб турган фаввора менга жуда ёқди.\nМазкур рукндаги бошқа мақолалар: « Вояга етмаганлар ҳуқуқларини таъминлаш — доимий эътиборда\tЎзаро алоқалар кенгаймоқда »


ОАВ: Айрим педагоглар мактаб дарслигига киритилган ўзбек ёзувчилари ҳақидаги оддий саволларга жавоб бера олмайди\n14:13 / 09.11.2015\n“Маърифат” газетасининг навбатдаги сонида чоп этилган мақолада мактаб ўқитувчиларининг савияси ва билим даражаси шубҳа остига олинган.\n“Афсуски, айрим педагоглар мактаб дарслигига киритилган ўзбек ёзувчилари ҳақидаги оддий саволларга жавоб бера олмайди. Хориж адабиёти ҳақида гапирмасаям бўлади”, - дейилади материалда.\nМуаллифнинг фикрича, бундай савиядаги педагоглар ўқувчиларга ҳам тузукроқ билим бера олмайди, бунинг натижасида эса билимсиз кадрлар кўпайиб кетади.\nШу газетадаги яна бир мақолада касб-ҳунар коллежларига ўрнатилган ускуналар узоқ йиллардан буён ишлатилмаётганини, у педагогик жараёнга жалб қилиниб, ёшларнинг билим олишига хизмат қилмаётгани таъкидлаб ўтилди.\nМуаллиф Касби туман қишлоқ ва сув хўжалиги касб-ҳунар коллежини мисол қилиб келтиради. Айтилишича, у ерга зарурий асбоб-анжомлар 2004 йилда Италиянинг қишлоқ хўжалиги маҳсулотларини қайта ишловчи компанияларидан бири томонидан етказиб берилган, лекин 11 йилдан буён улар қўлланилмайди, ўқитувчиларнинг ўзлари ҳам ушбу аппаратуранинг қўлланилиши борасида назарий маълумотга эга, холос.


ССВ: Эндиликда илмий иш ва монографияларга уч иш кунида хулоса берилади — Sof.uz\n20.11 18:36 62 Тиббиёт\nУшбу соҳага киритилган замонавий, инновацион тизим тиббиёт ва фармацевтика илм-фанини амалиётга интеграциясини янада кучайтириш ҳамда кўрсаткичларни, илмий-тадқиқот ва рационализаторлик салоҳиятини ошириш, тадқиқотчиларга кенг қулайликлар яратиш мақсадида йўлга қўйилган.\n«Илгари таянч докторант ва докторантура номзодлари, мустақил изланувчилар ўз ишларини илмий экспертизадан ўтказиб, хулоса олишлари учун ойлаб кутиши ва турли қоғозбозликка учрашига тўғри келарди.\nЯнгича механизм эса, айни шу муаммоларни бартараф этибгина қолмай, тизимда шаффофлик, очиқлик ҳамда адолат тамойилларининг янада устун бўлишини таъминлайди. Чунки ушбу жараёнда инсон омили иштирок этмайди. Услубий тавсияномалар, қўлланмалар ва монографияларга тегишли ҳужжатларнинг барчаси аноним ва электрон шаклда Соғлиқни сақлаш вазирлигининг мувофиқлаштирувчи — эксперт кенгашига тақдим этилади. Кенгаш томонидан эса 3 иш кунида антиплагиат тизимида текширувдан ўтказилиб, хулоса берилади», дейди Соғлиқни сақлаш вазирининг биринчи ўринбосари Амрилло Иноятов.\nБуйруққа асосан, вазирликнинг мувофиқлаштирувчи — эксперт кенгаши аъзоларига фаолияти учун лавозим маошига нисбатан ҳар ойда белгиланган тартибда фоиз белгиланиб, доимий равишда рағбатлантириб борилади. Шунингдек, кенгашга тиббиёт ва фармацевтика фанлари бўйича давлат илмий дастурлари ва диссертация мавзуларини шакллантириш, тиббиётда илмий изланишларни режалаштириш ва амалга оширишда объективликни кучайтириш, олинган натижаларни республика соғлиқни сақлаш тизимида кенг татбиқ этиш, мамлакатда тиббиёт илм-фанини ривожлантириш концепциясини тайёрлаш каби бир қатор вазифалар юклатилган.\n«Айни пайтда мамлакатимиз соғлиқни сақлаш тизимида 11та олий таълим муассасаси ва 19та республика ихтисослашган тиббиёт маркази ҳамда 4та илмий-тадқиқот институти мавжуд. Ушбу муассасаларда жорий йил тиббиёт фанлари бўйича 164та докторлик диссeртациялар ҳимоя қилинди. Шулардан 34 нафари докторлик (DSc) ва 130 нафари фан номзодлик (PhD) ишлари ҳисобланади. Ўтган 9 ой ичида илмий тадқиқотлар натижаларига кўра соғлиқни сақлаш тизимида ихтиролар ва фойдали моделлар учун 5та патент ҳамда ЭҲМ дастури учун 18та гувоҳнома олинди. Соҳадаги янгиланиш ушбу жараёнларнинг оперативлиги ва самарадорлигини икки-уч баробарга кўтаради», дейди мазкур мувофиқлаштирувчи-эксперт кенгаши раиси, вазирликнинг бошқарма бошлиғи Акмал Сидиков.\n«Бир сўз билан айтганда, бу каби ўзгариш ва янгиланишлар мамлакатимизда тиббиёт соҳасининг фундаментал ва амалий илм-фани тараққиётини бир қадам илгарилатиб, соҳа ривожига улкан ҳисса қўшиши шубҳасиз», дейилади ССВ матбуот хизмати хабарида.


17:43 Тил  Ўзбекча\n30-12-2014 | 10:02\nZAMIN.UZ / Дунё / 30 Декабр 2014 года1 128\nРоссиялик тадбиркор Алишер Усмонов «Россия 24» телеканалига берган интервьюсида унга «Ведомости» газетасини сотиб олишни таклиф қилишганини маълум қилди. Бу ҳақда «Коммерсант»га асосланиб «Daryo» нашри хабар бермоқда.«Йўқ, буни ҳар доим таклиф қилишларига қарамай газетани сотиб олишни ўйламаганман. Мен бунда ўзим учун маъно кўрмаяпман. Иккинчидан, деярли бошқа ҳеч нарсани сотиб олишни истамаяпман», − деди асли ўзбекистонлик миллиардер. «Ведомости» газетасидаги ўзининг 33 фоизлик улушини сотиш эҳтимолини 2013 йил кузида Финландиянинг Sanoma медиахолдинги маълум қилган эди.Sanoma газетани The Wall Street Journal таъсисчиси ҳисобланган Dow Jones ҳамда The Financial Times муассиси FT Group билан ҳамкорликда чоп этади. Газетани сотиб олиши мумкин бўлган номзодлар қаторида Михаил Прохоровнинг Онэксим гуруҳи, инвестор Питер Герви ва Qiwi тўлов тизими акциядори Борис Ким кўрсатилган.\nЎқишни тавсия қиламиз Қозоғистонликлар оммавий тарзда рублни сотиб олишга тушиб кетдилар


02-05-2016 | 10:02\nZAMIN.UZ / Маданият / 02 Май 2016 года1 491\nАктриса Шаҳзода Муҳаммедованинг ўзи тиккан либослар дўконини очаётгани ҳақида хабар берган эдик. Кун ора ижтимоий тармоқлардаги шахсий саҳифасига дўконининг суратларини жойлаб бораётган Шаҳзодани мухлислар саводсизликда айблашди. Бу ҳақда "Qalampir.uz" хабар берди. Шаҳзода Муҳаммедова ижтимоий тармоқлардаги саҳифасини “Shaxzoda_Muxammedova” деб хато номлаган эди. Аслида эса “Shahzoda_Muhammedova” бўлиши керак. Тўғри, ижтимоий тармоқлардаги бу ҳолат актрисани айблашга ва эътибор қилишга арзимас. Лекин Шаҳзода Муҳаммедова дўкони пештоқига ўз исмини нотўғри ёздиришини нима билан оқлаб бўлади? Дўкон киравериша катта қилиб “Shaxzoda” деб ёзилгани тасвирланган суратларни ижтимоий тармоқларга тинимсиз жойлаб бораётган актрисани интернет фойдаланувчилари саводсизликни тарғиб қилишда айблаб, машҳур инсон бўла туриб бу хатти-ҳаракати билан ўзбек тилига бўлган ҳурматсизлигини ифода этаётганини айтишмоқда.Бир пайтлар актриса Шаҳзода Муҳаммедовага “Исмингизни нега хато билан ёзасиз”, деб савол берганимизда, “Менга шуниси ёқади”, деб жавоб қайтарганди. Наҳот, у бундай хатоларни назорат қилувчи ташкилотларга ҳам юқоридаги каби “жўяли” жавоб қайтарган бўлса... Мутасадди ташкилотлар, хусусан, ҳокимликлар бундай ҳолатларга қачонгача панжа ортидан қарайди. Буюк адиб, маърифатпарвар Абдулла Қаҳҳор “Нима учун кўча ҳаракати қоидасини бузган кишига милиция ҳуштак чалади-ю, бутун бир тилни бузаётган одамларга ҳеч ким ҳуштак чалмайди?”, деган эди. Бу сўзлар мана неча йиллар ўтса ҳам ўз залворини йўқотмаётгандек. Санъат аҳли ҳар бир хатти-ҳаракати билан одамларга ўрнак экан, бас шунга яраша иш қилгани маъқул. Шаҳзода Муҳаммедова бу сўзлардан тегишли хулоса чиқаради, деб умид қиламиз.\nЎқишни тавсия қиламиз Шаҳзода Муҳаммедова: Ўлган инсонларга ҳечам ачинмайман!


Дунё давлатларида мактаб формалари (1-қисм) – «Умид» ИДУМИ\nJuma Yanvar 6th, 2017 Yakshanba Yanvar 8th, 2017 Чет эл таълим тизими Фикр билдирилмаган\nМалика Диана шаҳзода Гарри ва Уильямни Wetherby School мактабига кузатмоқда\nБуюк Британияда ҳар бир мактаб ўз талабларидан келиб чиқиб ўқувчилар учун форма жорий қилади. Масалан HARROW да ўғил болалар костюм-шим билан бирга похол шляпа кийишлари шарт. ELIZABETH GARRET ANDERSON мактабида эса ўқувчиларнинг ўзи пушти чизиқли костюмни форма сифатида танлашган. Буюк Британиядаги айрим мактаблар эса ўқувчилар формасида шу ўқув муассасининг махсус белгиси ёки герби бўлишини талаб қилишади.\nБуюк Британиядаги Harrow ўқувчилари мактаб формасида\nБуюк Британиядаги Eton коллежи ўқувчилари\nФранцияда ўқувчилар учун бир хил кийим 1927-1968 йилларда, Польшада 1988 йилда жорий қилинган. Германия ва Швецарияда эса мактаб ўқувчилари спорт кийими кўринишидаги форма кийишади.\nҲиндистонда ўғил болалар тўқ кўк шим ва оқ кўйлакда, қизлар оқ кофта ва кўк юбкада дарсга киритилади. Баъзида бу ранглар тўқ қизилга алмашиши ҳам мумкин. Баъзи мактабларда қизларга байрам кунлари сари кийишга рухсат берилади.\nҲиндистонда мактаб ўқувчилари\nЎтмишда Британия мустамлакаси бўлган Сингапурда ҳам ягона мактаб формаси мавжуд эмас. Бу ерда ўқувчилар кийими ҳар бир мактаб учун алоҳида бўлиб, улар ранги билан бир-биридан фарқ қилади. Сингапур мактабларида ўғил болалар калта шим ва калта енгли кўйлак, қизлар эса кофта-юбка ёки сарафан кийишади. Сингапурликлар безакларга ўч бўлишади ва мактаб формасини ҳам обдон ясатишади.\nАвстралия ва Янги Зеландия ўқувчилари иқлим иссиқлиги туфайли калта шим, кўйлак ва кенг соябонли бош кийим кийишади.\nЯмайкада эса мамлакат бўйича бир хил форма жорий қилинган. Бу ерда нафақат костюм-шим, балки пайпоқ ранги ва туфли пошнаси учун ҳам алоҳида талаблар ишлаб чиқилган. Ўғил болалар учун кўйлак-шим, қиз болалар учун тиззадан тушиб турувчи мактаб номи туширилган сарафанлар форма ҳисобланади.\nАфрикада ўқувчилар формаси турли хил: сабзиранг, яшил, бинафшаранг, сариқ бўлиши мумкин. Ҳар бир ўқув муассасаси ўқувчиларга ёққан рангни танлайди.\nҚиролича Елизавета ва ямайкалик ўқувчилар\nХитойлик тенгдошларингиз спорт кийими кўринишидаги форма кийишади. Хитойда Ўғил болалар совуқ мавсумда тўқ рангли камзул ва шим, ёзда эса кўйлак- шорти, қизлар эса оқ кофта ва кўк юбка кийишади. Хитойлик ўқувчилар қизил бўйинбоғ тақишлари шарт.\nЯпониялик ўқувчилар “Сейлор фуку” деб аталувчи матросларникидек йўл-йўл костюм, қизлар эса узун оқ пайпоқ, кулранг, қат-қат юбка, ёқали оқ кофта кийишлари керак.\nАҚШ ва Канада мактабларидаги форма рангига қараб фарқ қилади. Кўпинча бу мамлакатлар ўқувчилари форма учун тўқ кўк, кулранг, тўқ яшил рангларни танлашади. Қизлар эса катак матодан юбка кийса, ўғил болалар йўл-йўл бўйинбоғ тақади.\nЯнги орлеанлик ўқувчилар\nЮртимизда ҳам ҳозирда ўқувчилар учун турли хил кўринишдаги мактаб формалари мавжуд. Келинг яхшиси бу ҳақда кейинги сонларда гаплашамиз, азиз синфдош!\nforma, hindiston, maktab formasi, xorij ta'lim tizimi, xorijda ta'lim, yaponiya, великобритания, давлатлар, Индия, мактаб формаси, образование за рубежом, образование зарубежом, сингапур, страны, таълим тизими, хориж таълим тизими, школьная форма, Япония\n← Чет элда асқотадиган инглиз тилидаги энг машҳур 100 ибора\nУмумий иборалар / Everyday phrases (2-қисм) →


09 март 2021, Тошкент вақти: 07:33\nНархи давлат томонидан белгиланган дорилар дефицити аҳолининг уларга муҳтож қатламини анча мушкул аҳволга солиб қўймоқда.\nОзодлик ўтказган кичик суриштирув давомида аниқланишича¸ 7 мартдан бошлаб давлат томонидан белгиланган нархдан қиммат сотиш тақиқланган ижтимоий аҳамиятга эга импорт дорилар Тошкент шаҳри ва вилоят аптекаларидан бирин-кетин ғойиб бўлмоқда. Бу дориларни ўзи олганидан арзонга сотишни истамаган хусусий аптекалар¸ уларни пештахталардан олиб¸ “қўл”да сотишни йўлга қўя бошлаган.\nҲаëт-мамотга айланган дорилар\nТошкентлик Фарҳод астма касалига чалинган ва унинг ҳаëт-мамоти хориждан келтириладиган сальбутамол сепма дорисига боғлиқ.\nФарҳоднинг Озодликка айтишича¸ у 19 март куни бу дорини қидириб¸ Тошкентдаги 30 га яқин аптекага кириб чиққан¸ аммо уларнинг ҳаммасида бир хил “йўқ” деган жавобни олган.\nБундай “йўқ”лар сабаби эса жуда жўн - сальбутамол - 7 мартдан бошлаб ҳукумат томонидан белгиланган нархда сотилиши шарт қилиб белгиланган 227 турдаги импорт доридан бири.\nҲукумат қарори билан 7 мартгача барча аптекаларда 15-20 минг сўм атрофида сотиб келинган бу дорининг улгуржи нархи 8012 сўм қилиб белгиланди ва айни кундан бошлаб дорихона пештахталаридан ғойиб бўла бошлади.\n“Бу дорини¸ асосан¸ хусусий компаниялар олиб кирган¸ аптекачилар оптовий базалардан олиб¸ сотиб келишган. Ҳукумат белгилаган нарх¸ долларнинг давлат курси бўйича ҳисобланган. Хусусий ширкатлар эса уни қора бозор курсида олиб кириб¸ қора бозор нархига мослаб сотаëтган эди. 8000 сўмга сотиш¸ уларни зарарга қўяди¸ шунинг учун хусусийлар уни секингина аптекалардан йиғиштириб олди. Ўзи 13 минг сўмга олган дорини ким 8 мингга сотади. Қимматга сотса¸ жазоси оғир¸ аптекаси бекилиб кетади. Шунга сальбутамол¸ яна бошқа бозор кўтармайдиган дориларни қўлга чиқариб юборишди”¸ дейди Озодлик билан микрофонсиз суҳбатда дори-дармон савдосига бевосита алоқадор тошкентлик тадбиркор.\nАптекама-аптека югуриб¸ нафаси қисиб¸ хириллаб қолган Фарҳод ҳаëтини ҳам¸ айтишича¸ ана шундай “қўлдаги дори” сақлаб қолган. Унинг ҳаëти хавф остида қолганини кўрган аптекачилардан бири “ўз одами”га телефон қилиб¸ тезда сальбутамол олиб келишни сўраган.\nЧопар олиб келган сепма дорини Фарҳод сотувчидан кўчада 7 мартгача бўлган нарх – 18 минг сўмга сотиб олган.\n“Бунақа вазиятда одам миллион бўлсаям беришга тайëр бўп қоларкан¸ пул жондан азизмаску ҳар қалай! Мен битта эмасман¸ яна қанчадан-қанча одам зириллаб аптекама-аптека чопиб¸ онасигами¸ боласигами импорт дори излаб юрипти. Нархларни белгилаган ҳукумат нимага унинг таъминотини эплолмаяпти?”¸ дейди Фарҳод.\n20 март куни Озодлик бу саволга жавоб сўраб¸ мамлакат дорихоналарини нархи қатъий белгиланган ижтимоий аҳамиятга эга 227 турдаги импорт дори ва дори воситаси билан таъминлаш ваколати юклатилган ширкатлардан бири - “Дори-дармон” акциядорлик компанияси билан боғланди.\nЎзбекистонда расмий байрам куни бўлгани учун мутасадди расмийларнинг иш жойида эмаслигини билдирган “Дори-дармон” хизматчиси айрим импорт дориларнинг аптекалардан йўқолиб қолганини¸ вақтинча муаммо сифатида талқин қилишга уринди.\n“Президент қарори кучга киргандан бери¸ “Дори-дармон” ширкати нархи белгиланган дориларнинг янги партиясини олиб киргани йўқ. Ҳозиргача фақат омборхонада бор дорилар тарқатилди¸ холос. Лекин бу бўйича янги контрактлар имзоланди¸ яқин орада 227 турдаги дори кела бошлайди. Шунда муаммо ҳал бўлиши керак”¸ деди Озодлик боғланган компания вакили.\nОзодлик билан суҳбатда Ўзбекистон дори-дармон бозорига бевосита алоқадор тадбиркор бундай изоҳни¸ “кучли оптимизм” деб баҳолади.\n“Дори-дармон” президент қарори бўйича аптекаларни 227 турдаги дори-дармон воситаси билан узлуксиз таъминлаши керак. Уларда давлат курси бўйича конвертация қилиш ҳаққи бор ва ташқаридан бу дориларни улар олиб кирса¸ нисбатан арзонга тушиши аниқ. Лекин бутун мамлакатдаги 8000 дан ошиқ аптекани таъминлай олишига кўзим етмайди. Энди яна навбат ва норма тизими пайдо бўлиб¸ ҳар аптекага 2 тадан ë 10 дан тарқатишни йўлга қўйишса керак. Хусусий компаниялар бу дорини олиб келишни тўхтатади¸ чунки уни реализация қиладиган жой қолмади. Аптекалар белгиланган нархдан 100 сўм қимматга сотсаям¸ суд қилиб¸ жарима солиб ëпиб юбораяпти. “Дори-дармон” бутун мамлакатдаги эҳтиëжни қондиришига кўзим етмайди¸ шунга бу дорилар дефицити пайдо бўлади¸ деб ўйлайман”¸ дейди Озодлик суҳбатлашган тадбиркор.\nОзодлик билан суҳбатда Тошкентдаги қатор аптекалар¸ қолаверса¸ Бухоро¸ Наманган ва Фарғонадаги марказий аптека ходималри нархи белгиланган ижтимоий импорт дорилар рўйхатидаги гепарин¸ бензонал каби дорилар йўқлигини 20 март куни тасдиқлашди.\n1 январдан кейин ëпилаëтган аптекалар сони кескин кўпайди\nЎзбекистон муваққат президенти Шавкат Мирзиëев 2016 йилнинг 31 октябрида имзолаган "Аҳолини дори-дармон воситалари ва тиббиёт буюмлари билан таъминлашни янада яхшилашга доир чора-тадбирлар тўғрисида"ги қарор 1 январдан кучга кирди.\nБу қарор¸ унинг илк жумласига кўра¸ “aҳоли ва тиббиёт муассасаларининг арзон ва сифатли дори-дармон воситалари ҳамда тиббиёт буюмлари билан таъминланганлик даражасини янада ошириш, уларнинг нархини белгилаш бўйича очиқ-ошкора механизмни жорий этиш, мамлакатимизда арзон ва сифатли препаратлар бўлишига қарамасдан ташхис қўйиш ва даволаш стандартларида кўзда тутилмаган ҳамда асосан қиммат импорт дори-дармон воситаларини тавсия этиш каби номақбул амалиётнинг олдини олиш ва келгусида бундай ҳолатларга йўл қўймаслик мақсадида” қабул қилинди.\nМазкур қарорда Бош прокуратура ҳузуридаги Солиқ, валютага оид жиноятларга ва жиноий даромадларни легаллаштиришга қарши курашиш департаментига “дори-дармон воситалари ва тиббиёт буюмларининг улгуржи ва чакана савдоси билан шуғулланувчи ташкилотлар улар нархининг давлат томонидан белгиланган тартибига риоя этиши устидан назоратни ташкил этиш ҳамда унинг бузилиши аниқланганда қонун ҳужжатларига мувофиқ чоралар кўриш учун тегишли материалларни, шу жумладан текшириш учун харид қилиш ва назорат остида олиш бўйича материалларни лицензияловчи органга киритиш; сифатсиз ёки қалбакилаштирилган дори-дармон воситалари ва тиббиёт буюмларини муомалага чиқаришга қарши курашиш бўйича ишларни кучайтириш” вазифаси юклатилди.\nОзодлик суҳбатлашган фарғоналик аптекачилардан бирига кўра¸ 1 январдан бери биргина Фарғонада 18 дорихона фаолияти¸ давлат белгилаган нархларда сотиш талабига амал қилмаганлик каби айбловлар билан суд қарори асосида тўхтатилган ва яна 40 та аптека устидан суриштирув жараëни бормоқда.\n“Тошкент шаҳрида ëпилган аптекалар сони 60 тадан ошди. Бу жараëн давом этаяпти. Прокуратура ўз одамларини киритиб¸ рўйхатдаги дорини олдираяпти. Агар давлат белгилаган нархдан 200 сўм қимматга сотгани аниқлансаям¸ иш очиб¸ хўжалик судига ошираяпти. Аптекалар лицензияси бекор қилиниб¸ уларнинг уч йилгача бу соҳада ишлаши тақиқланаяпти”¸ дейди Озодлик суҳбатлашган аптекачилардан бири.\nОзодлик ихтиëрида ҳозирча Ўзбекистон бўйлаб президентнинг 31 октябрь кунги қарори ижроси жараëнида ëпилган аптекалар сонига оид аниқ маълумот йўқ.


08:00 / 29.05.2020 1222 pdf Ўқиш режими + -\nАбу Шомадан ривоят қилинади: «Менга шомлик муҳаддис Абул Қосим ибн Асокир ҳақида шундай дейишди: «У зот ўша куни пешин намозини ўқидилар. Кейин аср намозига тайёргарлик кўриб, таҳорат олдилар. Сўнг ўтириб, калимаи шаҳодатни айтдилар ва шундай дуо қилдилар: «Аллоҳни Робб деб, Исломни дин деб, Муҳаммад соллаллоҳу алайҳи васалламни Набий деб билдим. Аллоҳ таоло ҳужжатимни тилимга солсин, қилган хатоларимни кечирсин ва ғариблигимга раҳм қилсин!» Кейин эса «Ва алайкум ассалом» деб, саломга алик олдилар. Шунда биз фаришталар у зотнинг ҳузурига келиб, салом айтишаётганини билдик. У зотнинг жонлари шундай узилди».\nНигора 09:56 / 30.05.2020\n15:00 / 28.05.2020 435\n11:13 / 29.05.2020 549\n4436 14:00 / 04.02.2019\n410 19:00 / 23.05.2020\n307 08:00 / 22.08.2020\n801 18:00 / 21 февраль